text:
भोजपुरी दर्शकन के पसंदीदा चैनल महुआ टीवी पर छह अगस्त से शुरु होखे जा रहल बा सभकर पसंदीदा रियलिटी म्युजिकल शो सुर-संग्राम-२. आ अबकी एकरा मंच पर एगो ना, दू गो ना, पूरा चार गो भोजपुरिया महारथी आपन जलवा देखावत भोजपुरिया गायन के दोसरा नायक का खोज के जिम्मेदारी उठावे में शामिल होखीहे.
सुर-संग्राम-२ के एंकर रहीहें मनोज तिवारी जे अपना खास शैली में कइल एंकरिंग से पिछला सुर संग्राम के लोकप्रियता का बुलन्दी पर चहुँपा दिहले रहले. अबकियो ऊ अपना खास अंदाज आ गायकी से सभकर मनोरंजन करत एह जिम्मेवारी के पालन करीहे. निर्णायक का कुरसी पर उहे पुरनका दुनु जज अबकियो बाड़ी, लोक गायिका मालिनी अवस्थी आ भोजपुरी गायकी के रॉक स्टार कल्पना.
सुर-संग्राम-२ में नया बात ई जोड़ल गइल बा कि अबकी प्रतिभागियन के गायन का साथ साथ ओह लोग के व्यक्तित्वो के परख कइल जाई आ एह महती जिम्मेदारी के बार उठावे जा रहल बाड़न हिन्दी सिनेमा, आ भोजपुरी सिनेमा के सुपर स्टार रवि किशन. रविकिशन के जिम्मेदारी मिलल बा प्रतिभागियन के प्रस्तुति, अंदाज, चाल ढाल, आ व्यक्तित्व के आकलन करे के.
अब ई तीनो जज मिल के बिहार आ यूपी के टीम खातिर बारह बारह गो प्रतिभागी चुनीहें जवना में से केहू एक के मिली सुर-संग्राम-२ के नंबर वन के ताज.
कार्यक्रम शुक आ शनिचर के रात आठ बजे से शुरु होखी.
(स्रोत : प्रशान्त निशान्त)


c: text/html

text:
देश दुनिया के खबर भोजपुरी में (मंगल, 17 फरवरी 2015)
February 17, 2015
नमस्कार!
आजु महाशिवरात्रि का दिने रउरा सभे ला शुभकामना करत टटका खबर पर पेश बा सोमार 16 फरवरी के खबर.
Download Music – Embed Audio Files – TatkaKhabar-16-Feb-15
- श्रीलंका में पिछला महीना भइल चुनाव जीतला का बाद पहिला बेर विदेश यात्रा पर निकलल श्रीलंका के राष्ट्रपति मैथ्रिपाला सिरिसेना सोमार का दिने प्रधानमंत्री नरेंद्र मोदी से चरचा का बाद अनेके समझौता पर दस्तखत भइल. रक्षा आ सुरक्षा में सहयोग बढा़वे का साथे असैन्य परमाणु उर्जो का क्षेत्र में समझौता भइल बा. खेती आ संस्कृति का काम मेंं सहयोग आ नालंदा विश्वविद्यालय परियोजना में श्रीलंका के हिस्सेदारीओ पर तीन गो समझौता भइल. राष्ट्रपति सिरीसेना कहलन कि उनुका एह यात्रा से बेहतर परिणाम मिलल बा आ दुनू देश के आपसी संबंध बरियार भइल बा. कहलन कि अगिला महीना होखेवाला प्रधानमंत्री मोदी के श्रीलंका यात्रा उनका देश ला सम्मान के बात होखी.
- दिल्ली के आआपा सरकार के कैबिनेट फैसला कइले बिया कि महाशिवरात्रि के छुट्टी अब से सार्वजनिक छुट्टी ना होखल करी. इहो फैसला भइल बा कि सरकारी जमीन दखलिया के बनावल घर मकान अब ना हटावल जाई. मीडिया के सचिवालय में घुसे से मना क दिहल गइल बा. एह मुद्दा पर मीडियावालन के नाराजगी देख पत्रकारन से बतियावे आइल उपमुख्यमंत्री मनीष सिसोदिया बिना कुछ कहले लवट गइलन. ना त कवनो जवाब दिहलन ना अफसोस जतवलन.
- संघ प्रमुख मोहन भागवत कानपुर में कहलन कि भाजपा आ संघ के अउरी आनुसांगिक संगठनन का बीच बेहतर तालमेल बनवला के जरूरत बा. संघ के सगरी आनुसांगिक संगठनन के प्रतिनिधियन के बइठक में दू सौ लोग शामिल रहुवे. कहलन कि संघ के विचारधारा खातिर समर्पित लोग संघ खातिर काम क के एकरा के अउरी बरियार बनावसु.
- पश्चिम बंगाल में लोकसभा आ विधानसभा के एक-एक सीट आ आन्ध्र प्रदेश, गोवा, महाराष्ट्र, तमिलनाडु अउर अरूणाचल प्रदेश के एक-एक गो विधानसभा सीट पर भइल उपचुनाव में सगरी गोल आपन आपन सीट बचा लिहले बाड़ी सँ. पश्चिम बंगाल के कृष्णागंज विधानसभा सीट पर भाजपा दुसरका जगहा रहल. माकपा तिसरका पर आ कांग्रेस चउथका जगहा रहल.
- मुँह के कैंसर का चलते पिछला कई दिन से अस्पताल में भरती महाराष्ट्र के गृहमंत्री रह चुकल आर आर पाटिल के सोमार का दुपहरिया अस्पताल में मौत हो गइल.
- एकइस गो ईसाइयन के गरदन काट देबे वाला इस्लामिक स्टेट के कसाईयन के ठिकानन पर मिस्र बमबारी क के 64 गो इस्लामिक आतंकियन के मार गिरवलसि. बहुते घवाहिलो भइल बाड़न स.
- थोक दाम का आधार पर बनल सूचकांक में महँगाई के दर शून्यो से नीचे आ गइला का बाद उमेद कइल जा रहल बा कि रिजर्व बैँक ब्याज दर में कटौती कर दी. पिछला तीन महीना में महँगाई दर दुसरका बेर शून्य से नीचे आइल बतावत बा कि हालात में सुधार भइल बा. बाकिर शेयर बाजार में शुरुआती तेजी बाद में मुनाफा वसूली का फेर में थथम गइल आ बाद में महज 35 अंक चढ़ के सेंसेक्स आ करीब 4 अंक चढ़ के निफ्टी बंद भइल.
- आईसीसी क्रिकेट विश्वकप में एगो बड़हन उलटफेर करत आयरलैण्ड दू बार के विश्व चैंपियन वेस्टइंडीज के चार विकेट से हरा दिहलसि. वेस्टइंडीज के बनावल 304 रन के निसान आयरलैँड के टीम 45वें ओवर में पार कर गइल. ओह बेरा ले ओकर छह गो विकेट गिर चुकल रहुवे.
- क्रिकेट के खेल आ पइसा के खेला वाला आईपीएल के 8वां संस्करण में खिलाड़ियन के नीलामी में युवराज खातिर सबले बड़का बोली 16 करोड़ लगा के दिल्ली डेयरडेविल्स खरीद लिहलसि. दिनेश कार्तिक के साढ़े दस करोड़ में खरीदल गइल बा.
- बक्सर जिला के सोनबरसा इलाका के एकइल गाँव का लगे नेशनल हाईवे पर एगो टैंकर दर्जनो से बेसी भेड़न के कचारत चल गइल. बाद में भेड़ ले के चलत लोग सड़क जाम क के बइठ गइल. बाद में पुलिस आ के जाम हटववलसि.
- बिहार के मुख्यमंत्री जीतन राम माँझी के कहना बा कि जदयू अफवाह फइला के विधायकन के डरावत बिया कि माँझी विधानसभा भंग करवा के राष्ट्रपति शासन लगवा दीहें. जबकि उनकर अइसन कवनो मनसा नइखे.
- सासाराम के लेरूआ गाँव का लगे फोरलेन सड़क पर शनिचर के देर रात एगो ट्रक ड्राइवर आ खलासी के नशा खिया के ओकर ट्रक ले भगले सँ अपराधी आ दुनू के बेहोश हाल में सड़क किनारे पड़ल छोड़ गइले स. ट्रक हरियाणा से कोलकाता जात रहुवे.
- छपरा-थावे लाईन पर डाउन डीएमयू पैसेंजर ट्रेन के इंजन अगौथर हाल्ट पर फेल हो गइला का चलते एह रूट पर तीन घंटा ले रेलगाड़ियन के आवाजाही रुक गइल.
- मांझी के जयप्रभा पुल का लगे बलिया का सीमा में अतवार का रात एगो टाटा सफारी कार आ ट्रक के टक्कर में सफारी के परखच्चा उड़ गइल आ ड्राइवर के मौत ठाँवे पर हो गइल. पीछे बइठल आदमी के बहुते घवाहिल हाल में गाँव के लोग अस्पताल चहुँपा दिहल.
- मांझी के सिंगही गांव में पेड़ से लटकल एगो लइकी के लाश मिलल. पुलिस मामला के जाँच में लागल बिया आ लोग अनुमान लगावे में कि ई खुदकुशी ह कि हत्या.
- 2009 बैच के आईपीएस अधिकारी नवीन चन्द्र झा सोमार का रात भोजपुर जिला के एसपी के कमान थाम लिहलन. मंगल दिन में कार्यालय जा के विधिवत काम शुरू करीहें.
- मोतिहारी समाहरणालय परिसर चहुँपल तुरकौलिया के व्यापारी अनवर आलम थाना में अरजी दिहले बाड़न कि जुर्माना अदा करे खातिर ले आइल 85 हजार रुपिया डिक्की मे राखल रहुवे जब उनकर मोटरसाइकिल केहू चोरा लिहल.
- पूर्वी चंपारण के तुरकौलिया में असलहा देखा के एगो बियाहल औरत से कवलपुर कन्हिया टोला गांव में सामूहिक कुकर्म कइला के खबर सामने आइल बा. भुक्तभोगी औरत थाना में केस लिखववले बाड़ी.
- सिवान जिला के आंदर इलाका के केहरदो पट्टी आ सिंगही गांव के सीमा पर यज्ञ देखके लवटत दू गो नवहियन के घेर के कुछ बदमाश एगो के गरदन काट दिहले. दोसरका के मार पीट के घवाहिल क के छोड़ भगलन स.
- सिवाने जिला के रघुनाथपुर इलाका के हरनाथपुर गांव में शनिचर का रात मँड़ई में आग लगला से एगो आदमी झँउस गइल. बगल के दू गो अउरियो मँड़ईयन में आग से बहुते नुकसान भइल बा.
- सोमार के सँझिया एगो मोटरसाइकिल से कचराइल बूढ़ के मौत सिवान सदर अस्पताल में इलाज का दौरान हो गइल.
- वर्ल्ड कप में भारत के जीत पर बलिया शहर के चौक बाजार में पटाखा फोड़त लोग आ एगो दुकानदार का बीच शुरू भइल झगड़ा देखते देखते दू गो समुदाय के बवाल में बदल गइल. एगो मोटरसाइकिल के आग लगा दिहल गइल आ दुनू तरफ से जम के मारपीट भइल. पुलिस बीस जने का खिलाफ मुकदमा लिखले बिया.
- सेना रैली भर्ती से लवटत नवहियन के झुंड सोमार का दिने बलिया शहर में आपाधापी मचा दिहले. बड़हन भीड़ अपना अपना गाँवे जाए खातिर सवारी वाहनन पर लदलदा के यात्रा कइले.
- बलिया जिला के पकड़ी इलाका के छतरसड़ गांव में अतवार रात एगो मेहरारू फाँसी लगा के मर गइल. ऊ अपना मरद संगे पंजाब जाए के जिद्द करत रहुवे बाकिर मरद तइयार ना भइल.
- बलिए का हल्दी इलाका में खाना बनावत घरी आग लगला से एगो औरत के मौत हो गइल आ ओकरा के बचावे आइल भसुर झँउस गइले.
- देवरिया के भटनी इलाका के साहोपार आ रजवल का बीच दू गो मेहरारुवन के गहना आ बैंक से निकाल के ले आवत बीस हजार रुपिया मोटर साइकिल सवार बदमाश छीन के भाग गइले.
- देवरिया शहर से बैतालपुर जात एगो राजगीर के मौत सोमार का दिने कवनो गाड़ी से टकरइला का बाद हो गइल. राजगीर रुद्रपुर कोतवाली के उसरा गांव के रहुवे.
- गाजीपुर जिला के दिलदार नगर में एगो नर्सिग होम में अतवार का रात बच्चा जनमवला का बाद प्रसूति के मौत हो गइल. घर वाले चिकित्सक पर लापरवाही के आरोप लगावत बवाल कटले आ लाश सड़क पर राख के जा लगा दिहले.
- गोरखपुर के पिपराइच कस्बा के एगो औरत बकरी चरावत घरी खजवा इलाका में ट्रेन के चपेटा में आ गइल आ ओहिजे ओकर मौत हो गइल. गगहा का नियरा सड़क हादसा में एगो साइकिल सवार आदमी कार से टकरइला का चलते मर गइल जबकि कार ड्राइवर घवाहिल हो गइल.

robotstxt: allowed

filter: keep


text:
भोजपुरी के शेक्सपीयर के नाम से मशहूर लोक कलाकार भिखारी ठाकुर अपना जमाना में जवना सामाजिक बुराईयन का खिलाफ लड़ाई लड़लन ऊ समस्या आ सामाजिक बुराई कमोवेश आजुओ समाज में मौजूद बा. भिखारी ठाकुर के नाटकन में नशाखोरी, धर्मिक पाखण्ड, संयुक्त परिवार बिखरे के त्रासदी, बेटी बेचे के कुप्रथा, नारी पर अत्याचार वगैरह का खिलाफ आवाज बुलंद कइले रहन. जरूरत बा कि आजुओ भिखारी ठाकुर के विचार अपना के देश आ समाज के सही दिशा दिहल जाव. अइसने राय रखलन आधुनिक साहित्य पत्रिका के संपादक आ विश्व हिंदी साहित्य परिषद् के अध्यक्ष आशीष कंध्वे जे दिल्ली में बिहारी खबर का कार्यालय में आयोजित भिखारी ठाकुर पुण्य स्मृति का कार्यक्रम के अध्यक्षता करत कहलन.
भिखारी ठाकुर मेमोरियल ट्रस्ट, चैतन्य भारत न्यास, अउर बिहारी हेल्प लाइन के मिलल जुलल आयोजन में ‘भिखारी ठाकुर लोक भाषा पुस्तकालय’ के विधिवत शुरूआत कइल गइल. पुस्तक संस्कृति आंदोलन के प्रणेता आ रामधारी सिंह दिनकर न्यास के अध्यक्ष नीरज कुमार पुस्तकालय के उद्घाटन करत कहलन कि देश भर में पुस्तकालय आंदोलन चलावे के मकसद ई बतावल बा कि आदमी के शराब ना किताब चाहीं. नीरज कुमार पुस्तकालय ला हर संभव मदद करे के भरोसा दिहलन.
भोजपुरी जिनगी के संपादक संतोष पटेल अपना कविता के माध्यम से भिखारी ठाकुर के श्रद्धांजलि दिहलन आ पुस्तकालय आंदोलन के माध्यम से राष्ट्रीय चेतना जगावे पर जोर दिहलन. आर.टी.आई. कार्यकर्ता सत्येन्द्र उपाध्याय कहलन कि भिखारी ठाकुर के विचार जन-जन तक पहुंचावे के जरूरत बा. ऊ दिल्ली के कवनो सड़क के नाम भिखारी ठाकुर के नाम पर राखे के मांग कइलन.
भिखारी ठाकुर मेमोरियल ट्रस्ट के सचिव लोकगायक गजाधर ठाकुर अगिला छह महीना ले भिखारी ठाकुर लोक उत्सव के आयोजन के जानकारी दिहलन. ज्ञान गंगोत्री संस्था के अध्यक्ष भाई बी.के. सिंह गोहार लगवलन कि भिखारी ठाकुर पुस्तकालय में अधिका से अधिका पुस्तक दान दिहल जाव. बिहारी हेल्प लाईन आ बिहारी खबर के संस्थापक अश्वनी कुमार पुस्तकालय ला 51 सौ रुपये के सहयोग दिहलन आ बिहार के छपरा में भिखारी ठाकुर लोककला संग्रहालय स्थापित करे खातिर फाउंडेशन के जमीन दान देबे के एलान कइलन.
एह कार्यक्रम में बिहारी खबर के संवाददाता संतोष सिंह, नीलांजन बनर्जी, श्रीकृष्णा गिरी, उज्जवल कुमार मंडल आ बब्लु कुमार वगैरह लोग शामिल भइल. कार्यक्रम के संयोजन आ संचालन मुन्ना पाठक कइलन.
(ईमेल से मिलल खबर)


text:
रेडियोएक्टिव प्रदूषण
रेडियोएक्टिव प्रदूषण (Radioactive contamination) चाहे रेडियोधर्मी प्रदूषण (radiological contamination) अइसन स्थिति हवे जब कौनों इलाका में सतह पर, ठोस पदार्थ सभ में, द्रव सभ में चाहे गैसे में रेडियोएक्टिव पदार्थ के जमाव (डिपोजीशन) होखे चाहे मौजूदगी होखे, (इहाँ तक के मनुष्य के शरीर में अइसन मौजूदगी हो सके ला) आ ई मौजूदगी अनचाहल होखे आ जान के ना होखे।
रेडियोएक्टिव पदार्थ सभ के मौजूदगी से दिक्कत ई होला कि इनहन के क्षय होला आ एह प्रक्रिया में इनहन से खतरनाक रेडियेशन निकले ला। अइसन रेडियेशन में आयोनाइजिंग रेशियेशन जइसे कि अल्फ़ा अ बीटा एडियेशन, गामा किरण, आ न्यूट्रान हो सके लें।
संदर्भ[संपादन करीं]
- ↑ Richard Schiffman (12 मार्च 2013). "Two years on, America hasn't learned lessons of Fukushima nuclear disaster". The Guardian.
- ↑ Martin Fackler (जून 1, 2011). "Report Finds Japan Underestimated Tsunami Danger". New York Times.


text:
राजद सांसद उमाशंकर सिंह का निधन से खाली महाराजगंज संसदीय सीट पर होखे वाला चुनाव खातिर जदयू का ओर से बिहार के मौजूदा शिक्षा मंत्री पी के शाही आजु सोमार का दिने आपन परचा दाखिल करीहें. राजद का ओर से प्रभुनाथ सिंह के उम्मीदवार बनावल गइल बा आ ऊ मंगल का दिने आपन परचा दाखिल
राजद सांसद रहल उमाशंकर सिंह के निधन का चलते होखेवाला महाराजगंज लोकसभा उपचुनाव में अबकी दबंगई ना चल पाई. एह बाबत प्रशासन एक सौ पन्द्रह जने के नोटिस जारी कइले बा. एह लोग के सदर अनुमंडलाधिकारी का कार्यालय में हाजिर हो के बांड भरे के पड़ी. एह सूची में दाउदपुर के 80 आदमी, मांझी क्षेत्र
राजद सांसद उमाशंकर सिंह के निधन का चलते खाली भइल बिहार के महाराजगंज संसदीय सीट पर उपचुनाव २ जून के करावल जाई. एह खातिर ८ मई से १५ मई का बीच परचा दाखिल कइल जा सकी. परचा के जाँच १६ मई के होखी आ १८ मई ले नाम वापिस लिहल जा सकी. ओकरा बाद जरूरी
महाराजगंज के दिवंगत सांसद उमाशंकर सिहं के बेटा जितेन्द्र स्वामी सोमार का दिने महाराजगंज इलाका के दौरा करत कहलें कि जइसे उनकर बाबूजी लोग के सम्मान करत रहलें आ हर बात पर महाराजघंज धावत रहलें वइसहीं उहो सभकर सम्मान करीहें आ इलाका के लोग के सुखदुख में शामिल रहीहें.
महाराजगंज संस्कृत उच्च विद्यालय के सोझा सड़क पर एगो बोलेरो आ मोटरसाइकिल के आमने-सामने के टक्कर हो गइल जवना में तीन आदमी घवाहिल हो गइलें. घवाहिल आदमी रुकुन्दीपुर के रहले.


text:
आजमगढ़ सीएमएस से रंगदारी मांगे वाला के पुलिस ध निकललसि
May 24, 2017
पिछला 15 मई का दिने आजमगढ़ जिला अस्पताल के मुख्य अधीक्षक डॉ जीएल केसरवानी के फोन प धमकावत रंगदारी मांगे वाला अपराधी के आजु आजमगढ़ पुलिस रोडवेज से गिरफ्तार क लिहलसि.
पुलिसिया पूछताछ में आजमगढ़ जिला के जीयनपुर इलाका के तरौका गोँव के नवीन कुमार राय सकार लिहलसि कि ओह दिन उहे फोन क के सीएमएस से रंगदारी मँगले रहुवे.
ओकरा लगे से फोन के सिम बरामद हो गइल बा.
गिरफ्तार करे वाली पुलिस टीम के नायक रहलन उपनिरीक्षक प्रभाकर शुक्ला.
(@azamgarhpolice के ट्वीटर अकाउन्ट से)


text:
सिनेमा भोजपुरी के स्टाईलिश स्टार प्रवेशलाल यादव हसीन अदाकारा शुभी शर्मा के प्यार में ‘हीरो’ बन गइल बाड़न आ शुभी के हासिल करे ला सगरी दुश्मनन के खतम करे में लागल बाड़न. प्रवेश अह फिल्म में जहां खतरनाक एक्शन करत नजर अइहें ओहिजे शुभी क संगे पिरितियो निभइहें. एह फिलिम में कुछ अलगे किसिम के लव स्टोरी देखल जाई. पहिले प्रवेश शुभी के दिवाना बनीहें आ फेर शुभी प्रवेश के दिवानी बन जइहें.
निरहुआ इंटरटेनमेंट प्रा०लि० के बैनर तले बनल एह फिल्म के निर्माता निर्देशक जी.सुब्बाराव हउवें आ फिल्म के प्रदर्शन एही जून में कइल जाई.
(प्रशांत निशान्त के रपट)


text:
तिरुअनंतपुरम
नागरिकता संशोधन कानून (सीएए) के ले के केरल सरकार और राज्यपाल आरिफ मोहम्मद खान के बीच विवाद खत्म होखे नाम नइखे लेत। सीएए पऽ केरल सरकार अउरी राज्यपाल के अलगा-अलगा राय बा। जहाँ सरकार एह कानून के विरोध में कोर्ट गइल बे ओही जा राज्यपाल एह कानून के समर्थन बाड़े।
आज केरल विधानसभा में शुरू भइल बजट सत्र में नागरिकता संशोधन कानून (CAA) अउरी एनआरसी NRC के ले के खुब हंगामा भइल हऽ। राज्यपाल के विधानसभा पहुँचला पऽ सत्ता पक्ष अउरी यूडीएफ से जूड़ल विधायक राज्यपाल आरिफ मोहम्मद खान के खिलाफ नारा लगवलन हऽ अउरी उनकरी खिलाफ प्लेकॉर्ड देखवलन हँ
राज्यपाल आज विधानसभा में सरकार के नीतियन पऽ भाषण दीहन। एह भाषण में कैबिनेट के ओर से नागरिकता संशोधन कानून सीएए के खिलाफ प्रस्ताव पारित कइला के बारे में जिकिर कइल गइल बा।


text:
श्रेणी:तुरंत हटावे लायक पन्ना (महत्व के कथन नामौजूद)
ई श्रेणी (CAT:CSD के एगो उपश्रेणी के रूप में) अइसन पन्ना सभ के ट्रैक करे ले जे पैमाना हटा ल७ या हटा ल९ के अंतर्गत तुरंत हटावे खातिर नामांकित कइल गइल होखें; respectively, articles on real persons, individual animal(s), organizations, web content or organized events which do not assert the importance or significance of their subject (A7), or articles on musical recording where none of the contributing recording artists have an article and it does not indicate why its subject is important or significant (A9)। एह श्रेणी में कौनों पन्ना के लिस्ट करे खातिर ओह के टेम्पलेट सभ
{{हटा-ल७}} या
{{हटा-ल९}} के इस्तेमाल से टैग करीं। अगर तुरंत हटावे के बारे में कौनों प्रकार के संदेह होखे, पन्ना के हचर्चा खातिर नामांकित करीं।
ए श्रेणी में एह समय कौनों पन्ना भा मीडिया नइखे।


text: आज जनपद कौशांबी के जनसंख्या समाधान फाउंडेशन के जिला अध्यक्ष राकेश चौधरी ग्रामसभा हुसैन मई गौसपुर में बारिश के कारण गंगा जी में बाढ़ आ गई ।इस कारण से दोनों ग्राम सभा के खेतों में पानी भर गया। धान की फसल और किसानों का काफी नुकसान हो गया ।किसानों से जनसंख्या समाधान फाउंडेशन के जिला अध्यक्ष राकेश चौधरी ने मुलाकात किया और सब की समस्या सुना साथ में ग्राम प्रधान हुसैन मांई के भंवर सिंह जनसंख्या समाधान फाउंडेशन के जिला महामंत्री नरेंद्र सिंह पटेल उर्फ बाबा जिला उपाध्यक्ष जयकरण जिला कार्यकारिणी सदस्य सतीश चंद केसरवानी जिला महामंत्री चंदन ,शेखर वीरेन, राम पूजन, अन्य पदाधिकारी मौजूद रहे।आज जनपद कौशांबी के जनसंख्या समाधान फाउंडेशन के जिला अध्यक्ष राकेश चौधरी ग्रामसभा हुसैन मई गौसपुर में बारिश के कारण गंगा जी में बाढ़ आ गई ।इस कारण से दोनों ग्राम सभा के खेतों में पानी भर गया। धान की फसल और किसानों का काफी नुकसान हो गया ।किसानों से जनसंख्या समाधान फाउंडेशन के जिला अध्यक्ष राकेश चौधरी ने मुलाकात किया और सब की समस्या सुना साथ में ग्राम प्रधान हुसैन मांई के भंवर सिंह जनसंख्या समाधान फाउंडेशन के जिला महामंत्री नरेंद्र सिंह पटेल उर्फ बाबा जिला उपाध्यक्ष जयकरण जिला कार्यकारिणी सदस्य सतीश चंद केसरवानी जिला महामंत्री चंदन ,शेखर वीरेन, राम पूजन, अन्य पदाधिकारी मौजूद रहे।


text:
जी20
जी20 (जी-20 भा ग्रुप ऑफ ट्वेंटी, बीस के मंडली) दुनिया के बीस गो प्रमुख अर्थब्यवस्था वाली सरकार सभ के आ देसन के केंद्रीय बैंक के गवर्नर लोग के एगो अंतरराष्ट्रीय मंच (फोरम) हवे। जी20 के स्थापना 1999 में भइल। एह में 19 गो देस आ यूरोपियन यूनियन शामिल बा। यूरोपियन यूनियन के प्रतिनिधित्व यूरोपियन कमीशन आ यूरोपियन सेंट्रल बैंक करे लें। सड़मेंड़े देखल जाय तब, जी20 समूह के तहत दुनिया के 85% सकल बैस्विक उत्पाद (GWP), 80% बैस्विक ब्यापार (या, अगर ईयू के अंदरूनी ब्यापार बिलगा दिहल जाय, 75%), आ दुनिया के दू-तिहाई जनसंख्या सामिल बा।[2]
जी20 के मकसद हवे अइसन नीति पर चर्चा कइल जेकरा से अंतरराष्ट्रीय स्तर पर फाइनेंसियल मजबूती आ स्थायित्व के आगे बढ़ावे में मदद मिले। जी20 के सदस्य देसन के मुखिया लोग समय-समय पर आपस में बैठक आ सम्मेलन कइल करे लें जेकर सुरुआत 2008 से भइल, एकरे अलावा वित्त मंत्री लोग आ सेंट्रल बैंक सभ के गवर्नर लोग के बैठक के आयोजन भी होत रहे ला।
साल 2011 में कान में भइल सम्मेलन के बाद से अब एकर सम्मलेन हर साल होला। साल 2017 में ई सम्मलेन जर्मनी के हैम्बर्ग शहर में हो रहल बा।
संदर्भ[संपादन करीं]
- ↑ "FAQ #5: What are the criteria for G-20 membership?". G20.org. Retrieved 21 February 2013.
- ↑ 2.0 2.1 "G20 Members". G20.org. पहुँचतिथी 15 जनवरी 2014.


text:
नेपाल के प्रदेश सभ
२० सितंबर २०१५ के जारी भइल संविधान के हिसाब से नेपाल के भारतीय राज्य प्रणाली के जइसने सात गो राज्य (प्रदेश) में हिस्सा कऽ दिहल गइल बा।
संविधान के धारा २९५ (ख) के अनुसार प्रदेशन के नामकरण संबंधित प्रदेश के संसद (विधान सभा) में दु तिहाई बहुमत से होखे के प्रावधान बा।
प्रदेश १संपादन
प्रदेश १ जेकर नामकरण अभी होखे के बाकी बा, नेपाल के सात प्रदेश सभ में से एगो ह, जवन नेपाल के पूरबी छोर पर स्थित बा। ई के पूरब में भारत के प्रदेश सिक्किम आ पश्चिम बंगाल के उत्तरी हिस्सा बा। पश्चिम में प्रदेश ३ बा तथा उत्तर में चीन के तिब्बत आउर दक्षिण में भारत के बिहार राज्य स्थित बा। दक्षिण-पश्चिम में नेपाल के प्रदेश २ स्थित बा। ई प्रदेश में १४ गो जिला कुल बाड़े।
- भोजपुर जिला
- धनकुटा जिला
- ईलाम जिला
- झापा जिला
- खोटाँग जिला
- मोरंग जिला
- ओखलढुंगा जिला
- पांचथर जिला
- संखुवासभा जिला
- सोलुखुम्बू जिला
- सुनसरी जिला
- ताप्लेजुँग जिला
- तेह्रथुम जिला
- उदयपुर जिला
जनसंख्या: 4,534,943; क्षेत्र: 25,905 किमी²[1]
प्रदेश २संपादन
प्रदेश २ नेपाल के पूर्वी तराई क्षेत्र में स्थित बा। ई प्रदेश में कुल ८ गो जिला कुल बाड़े। इऽ के पूरब के २ गो जिला प्रदेश १ से सटल बाड़े, बाकी के ६ गो जिला प्रदेश ३ से उत्तर देने से सटल बा। इऽ के दक्षिण में भारत के बिहार स्थित बा। इऽ प्रदेश के नाम मधेश प्रदेश या मिथिला प्रदेश हो सकत बा।
जनसंख्या: 5,404,145; क्षेत्र: 9,661 किमी²[1]
प्रदेश ३संपादन
प्रदेश ३ अधिकतर पहाड़ी आ हिमालयी क्षेत्र में फैलल बा। इऽ प्रदेश के मात्र १ गो जिला दक्षिण में आके भारत से सटल बा। नेपाल कि राष्ट्रीय राजधानी भी एहि प्रदेश में आवेला।
इऽ प्रदेश में १३ गो जिला कुल बाड़े:
प्रदेश ४संपादन
प्रदेश ४ नेपाल के नयका संविधान जवन २० सिंतबर २०१५ के लागू भइल ओहि के द्वारा स्थापित एगो प्रदेश ह जेवना के अभी प्रदेश विधानसभा द्वारा नामांकन होखल बाकी बा।
इऽ प्रदेश में ११ गो जिला सभ बाड़े:
प्रदेश ५संपादन
प्रदेश ५ नेपाल के सात प्रदेशवन में से एगो ह। इऽ प्रदेश में १३ गो जिला सभ बाड़े। इऽ में से ६ गो उत्तरी-पहाड़ी जिला कुल प्रदेश ४ आ प्रदेश ६ में रखल जा सकत बा।
इऽ प्रदेश के जिला सभ:
- अर्घाखाँची जिला*
- बागलुंग जिला (पश्चिमी हिस्सा)
- बांके जिला
- बर्दिया जिला
- दांग देउखुरी जिला
- गुल्मी जिला*
- कपिलवस्तु जिला
- नवलपरासी जिला (सुस्ता से पश्चिम)
- पाल्पा जिला*
- प्युठान जिला*
- रोल्पा जिला*
- रुकुम जिला (पूर्वी हिस्सा)*
- रुपन्देही जिला
प्रदेश ६संपादन
प्रदेश ६ नेपाल के सात प्रदेशवन में से एगो ह। इऽ प्रदेश में १० गो जिला कुल बाड़े।
इऽ प्रदेश के जिला सभ:
प्रदेश ७संपादन
प्रदेश ७ नेपाल के सात प्रदेशवन में से एगो ह जवन नेपाल के सब से पश्चिम में स्थित बा।
इ प्रदेश में ९ गो जिला सभ बाड़े:
संदर्भसंपादन
- ↑ 1.0 1.1 http://www.statoids.com/unp.html Nepal Provinces


text:
(पुस्तक समीक्षा)
डॉ आशारानी लाल के लिखल उनुका दाम्पत्य जीवन के यादगारन के आत्मकथात्मक किताब यादों की गठरी पढ़े के मिलल त लाख चहला का बादो एके बेर में ना पढ़ पवनी. काहें कि ओतना वेदना एक घोंट में पी जाए ला आदमी के नीलकंठ बने के पड़ी. आ वइसन नीलकंठ होखल सहज नइखे. पुरा किताब पढ़े का दौरान कई बेर आपन रोआई रोकल मुश्किल हो गइल. किताब में जतना लिखाइल नइखे ओहसे अधिका पढ़े के गलती रोकतो रोकत हो जात रहुवे.
हिन्दी आ भोजपुरी के जानल मालन साहित्यकार डॉ आशारानी लाल के एह किताब का बारे में कुछ कहला से पहिले अपना बारे में बतावत जरुरी बा. हम ना त साहित्यकार हईं ना भाषाविद्. चिकित्सा विशेषज्ञ होखला का चलते अपना पढ़ाईओ का दौरान भाषा विज्ञान पढ़े के मौका ना मिलल. भोजपुरी से छोह का चलते अँजोरिया के प्रकाशन शुरु कइनी त बहुते लिखनिहारन से बातचीत करे के मौका मिलल, ओह लोग के लिखलका के अँजोरिया पर अँजोर करत गइनी त कुछ कुछ बुझाए लागल. आजु पहिला बेर कवनो किताब के समीक्षा लिखे के दुस्साहस कइले बानी. गलती होखहीं के बा आ एहसे पहिलहीं लेखिका समेत सभका से माफी माँग लेत बानी. जवन लिखे जात बानी ओकरा के एगो सामान्य पाठकीय प्रतिक्रिया का रुप मे लीहल जाव, समीक्षा का रुप में ना.
करीब आठ दशक के जिनिगी में छह दशक के दाम्पत्य जीवन के उरेहत डॉ आशारानी लाल एहमें कवनो बनावट नइखी बुनले. बुने के कोशिशो नइखी कइली. मन के वेदना सामने आवत गइल बा आ ओकरा के जस के तस लिपिबद्ध करत गइल बाड़ी लेखिका. पूरा पढ़त कई बेर हमरा आपन माई याद आइल त कई बेर आपन जीवन संगिनी. संगिनी त साथही बाड़ी माई चलि गइल. जतना भोगलसि भगवान जनि करसु कि कबो केहू दोसरा के भोगे के पड़े. वैधव्य आ बुढ़ापा दुनु औरत के तूड़ के राख देला. बंगला भा कोठी कतनो बड़ रहे ओकरा अपना कोठरी में अकेले जिए के पड़ेला. कोठरिओ तब जब ऊ खुश किस्मत होखो. ना त दलान भा ओसारा में कवनो अलंग फेंकल खटिया भा चउकी पर आपन अभिशप्त जिनिगी जिए के पडेला. शायद एही से कहल जाला कि सुभागी सुहागिने मर जाले. हालात विधुर बुढ़वो ला बहुत कुछ अइसने होला बाकिर ऊ मरद होखला का मजबूरी में रोइओ ना सके. चिल्लात रहेला, भलही केहू सुने भा ना.
धन संपति परिवार से भरल घर में अकेले जीयल, अपना सगरी इच्छा के मार के तोस कइल सहज ना होखे. होखिओ ना सके. बाकिर ओकरा के जिए के पड़ेला. आ एह दौरान ओकरा बेर बेर अपना सुहागिन जिनिगी के याद आवत रहेला. अपना मन के वेदना ऊ उनुके से ओरहन का रुप में मने मन सुनावत रहेले, भलहीं ऊ सुनसु भा ना. एह किताबो में हमरा ओही वेदना के अनुभन भइल आ हम त इहे कहब कि हर मरद के – चाहे ऊ बेटा होखे भा भतार – एक बेर एह किताब के जरुर पढ़े के चाहीं. पढ़ लेब त औरत के समुझल कुछ आसान हो जाई आ रउरा जिनिगी के ओह औरत के शायद अतना वेदना ना बेधी. एकरा के आपन जिम्मेदारी मानल बेमतलब ना रही, एगो औरत के जीयल सहज बना के हमनियो का आपन जिनिगी सुधार सकीलें.
यादों की गठरी किताब कल्याणी शिक्षा परिषद्, 3320-21, जटवाड़ा, दरियागंज, नयी दिल्ली – 110002 से प्रकाशित भइल बा. कड़ा जिल्द में करीब 100 पन्ना के एह किताब के दाम 250 रुपिया राखल गइल बा.
- डॉ ओम प्रकाश सिंह


text:
जम्मू में चार गो आतंकवादियन के मार गिरावल गइल
March 28, 2018
जम्मू 28 मार्च (वार्ता). जम्मू-कश्मीर में राजौरी जिला के सुंदरबनी इलाका में आजु सुरक्षा बल आ आंतकवादियन का बीचे भइल मुठभेड़ में चार गो आतंकवादियन के मार गिरावल गइल.
पुलिस सूत्र बतवलें कि एहनी के देखते सेना आ अर्धसैनिक बल के जवान पूरा इलाका घेर लिहलें. घेरइला का बाद पहिले आतंकवादी तलाशी दल पर छह गो गोली दगलें जवना का बाद सुरक्षा बल आपन जवाबी कार्रवाई शुरू क दिहलें.
एगो अधिकारी बतवलें कि तलाशी दल के मुठभेड़ वाला जगह से अबले तीन गो थैला मिलल बा जवना में से दू गो में विस्फोटक सामान आ हथगोला राखल रहुवे.
राज्य के पुलिस महानिदेशक ट्वीट क के लिखले बाड़न कि सीमा पार से आइल चारो आतंकवादियन के मार गिरावल गइल बा.
राजौरी जिला प्रशासन एहतियातन सुंदरबनी तहसील के सगरी स्कूलन के बंद राखे के आदेश दिहले बावे. जम्मू में अलर्ट जारी कइल गइल बा.


text:
भागल नइखे, लुकाइल बा
August 21, 2019
कबो देश के गृह मंत्री आ वित्त मंत्री रहल, देश के बड़का वकीलन में शामिल, कांग्रेस के बड़का नेता पी चिदम्बरम काल्हु साँझ से कतहीं लुकाइल बाड़न आ सीबीआई आ ईडी उनुका के खोजे में लागल बा. अनेसा बा कि कानून के फंदा गरदन पर कसाइल देखि पीचि बाहर भागे के कोशिश मत करसु एह चलते ईडी उनुका ला लुकआउट नोटिसो जारी करा दिहले बावे.
ओने कांग्रेस के बड़का वकीलन के पूरा फौज पीचि के अगवढ़ जमानत दिआवे का कोशिश में लागल बा. बाकिर बुझात बा कि पीचि के समय आ गइल बा जब ऊ आपन करमफल भोगे ला अभिशप्त हो गइल बाड़न.
पीचि के वकीलन के कहना बा कि ऊ भागल नइखन, बस कतहीं लुकाइल बाड़न आ अपना कानूनी बचाव का कोशिश में लागल बाड़न. बाकिर पीचि पर जवन गुजरत होखी ऊ उहे जानत होखिहें. गृह मंत्री रहला का दौरान आजु के मौजूदा गृहमंत्री अमित शाह के इशरत जहाँ वाला मामिला में जेल में डलवले रहलें. अब ओह दिन के इयाद करत पीचि के दस्त ल लागले होखी.
अबहीं के खबर बा कि उनुका अगवढ़ जमानत के अरजी सुप्रीम कोर्ट के मुख्य न्यायाधीश कोर्ट के रजिस्ट्रार का लगे पठवा दिहले बाड़न. देखल जाव समरथ के नहीं दोष गुसाईं सही त नइखे साबित हो जात. पूरा देश साँस रोकले ई तमाशा देखत बा.


text:
कोरोना छोड़ल नइखे चाहत कनिका कपूर के
April 1, 2020
लखनऊ में कोरोना के आगम करावे वाली गायिका पिछला 20 मार्च से लखनऊ के एसजीपीजीआई में भरती बाड़ी. पता ना कोरोना के उनुका से कइसन नाता जुड़ गइल बा कि डॉक्टरन के लाख कोशिश का बावजूद कनिका के छोड़ल नइखे चाहत. पँचवो बेर उनकर टेस्ट कोरोना पॉजिटिवे आइल बा.
एह चलते कुछ लोग कहे लागल बा कि कनिका के इलाज में कुछ कमी बा बाकिर संजय गांधी स्नातकोत्तर आयुर्विज्ञान संस्थान के निदेशक डॉ. आरके धीमान
एह तरह के खबरन के खंडन करत कहत बाड़न कि कनिका के सेहत थिरा गइल बा आ ऊ आम आदमी का तरह खात पियत बाड़ी. आ चिन्ता के कवनो बाति नइखे.
जानो जोग बा कि कोरोना वार्ड में भर्ती बाकी तीन गो मरीजन के रिपोर्ट निगेटिव अइला का बाद ओह लोगन के अस्पताल से छुट्टी मिल गइल बा. अलग बाति बा कि सोमार का दिने तीन गो दोसर मरीजन के भरती करावल गइल बा एह वार्ड में.
याद करीं कनिका कपूर लन्दन से अइला का बाद कुछ बड़का लोगन के पार्टी में शामिल भइल रही जवना का बाद अनेके नेता आ अफसरानन के कुछ दिन ले सूतक मनावे के पड़ल रहुवे.


text:
अफिरका
अफ़्रीका (अंग्रेजी:Africa) एशिया कि बाद विश्व क सबसे बड़ महाद्वीप हवे। यह 37014' उत्तरी अक्षांश से 34050' दक्षिणी अक्षांश आ 17033' पश्चिमी देशान्तर से 51023' पूर्वी देशान्तर की बीच स्थित बाटे। [1] अफ्रीका की उत्तर में भूमध्यसागर आ यूरोप महाद्वीप, पश्चिम में अटलांटिक महासागर, दक्षिण में दक्षिण अटलांटिक महासागर आ प्रुब ओर अरब सागर आ हिन्द महासागर बातें। पूर्व में स्वेज थल डमरू एके एशिया से जोड़ले बा आ स्वेज नहर एके एशिया से अलगा करे ले। जिब्राल्टर जलडमरू एके उत्तर में यूरोप महाद्वीप से अलगा करेला।
ए महाद्वीप में बिसाल रेगिस्तान, बहुत घन जंगल, घास क मैदान, बड़ी-बड़ी नद्दी आ झील अउरी विचित्र-विचित्र जंगली जानवर पावल जाला। मुख्य मध्याह्न रेखा (00)अफ्रीका महाद्वीप की घाना देश की राजधानी अक्रा शहर से हो के गुजरे ले।
कुछ इतिहासकार लोगन क मत ई बाटे कि मनुष्य क उत्पत्ति एही महाद्वीप पर भइल आ एही जा से बाकी महादीपन पर आदमी गइल। एही महादीप में विश्व की दूगो प्राचीन सभ्यता क (मिस्र एवं कार्थेज) क भी विकास भइल। अफ्रीका क बहुत देश द्वितीय विश्व युद्ध की बाद स्वतंत्र भइल हवें आ ई कुल देस अपनी आर्थिक बिकास में लागल बाड़े।
इतिहास[संपादन करीं]
भूगोल[संपादन करीं]
संदर्भ[संपादन करीं]
- ↑ तिवारी, विजय शंकर (जुलाई 2004), आलोक भू-दर्शन, कलकत्ता: निर्मल प्रकाशन. प॰ 67.


text:
टटका खबर, (शनिचर, 14 मार्च 2015)
March 14, 2015
(शुक, 13 मार्च के खबर)
- श्रीलंका यात्रा पर गइल पीएम नरेन्द्र मोदी दुनू देश का बीच आर्थिक आ सुरक्षा के सहयोग के अउरी बरियार बनावे पर जोर दिहलन आ कहलन कि भारत श्रीलंका के हरसंभव मदद करे के तउइयार बा. श्रीलंका में मोदी के शानदार स्वागत भइल बा. पिछला 28 साल में भारत के कवनो प्रधानमंत्री पहिला बेर दुतरफा बातचीत ला श्रीलंका गइल बाड़न. सार्क के बइठक खातिर भइल यात्रा एहमें नइखे शामिल.
- पाकिस्तान के एगो अदालत मुंबई हमला के मुख्य आरोपी जकीउर रहमान लखवी के जमानत दे दिहलसि. एकरा बाद भारत सरकार पाकिस्तान के राजदूत के बोला के आपन विरोध जतवले बिया.
- केरल में विधानसभा के भीतर आ बाहर होखत कड़ा विरोध का बीच बजट पेश क दिहलन वित्तमंत्री के एम मणि. उनुका पर मदिरालय चलाए वालन से एक करोड़ रुपिया घूस लेबे के आरोप लगावल गइल बा. विधानसभा में तोड़फोड़ भइल आ माईक वगैरह उखाड़ के फेंक दिहल गइल.
- बियफे का बढ़त का बाद शुक का दिने शेयर बाजार में बिकवालन के जोर चलल आ सेंसेक्स 427 अंक आ निफ्टी 128 अंक भहरा के बंद भइल. रूपयो में डॉलर का मुकाबले 47 पइसा के बड़हन गिरावट दर्ज भइल आ एक डॉलर 62 रूपिया 97 पइसा के हो गइल.
- विश्व कप क्रिकेट में इंग्लैंड डकवर्थ लुइस नियम का सहारे अफगानिस्तान के नौ विकेट से हरा दिहलसि. दोसर मैच में न्यूजीलैंड तीन विकेट से बांग्लादेश के हरा दिहलसि. अब क्वार्टर फाइनल में भारत के मुकाबला बांगला देश से होखे के संभावना बन गइल बा.
- शनिचर का दिने ऑकलैंड में भारत के मुकाबला जिम्बाब्वे से होखी. भारत एह मैच में आपन लगातार दसवाँ जीत दर्ज करे खातिर उतरी. दोसर मैच में ऑस्ट्रेलिया के मुकाबला स्कॉटलैंड से होखी.
- छपरा-बनियापुर हाइवे पर बनियापुर बाजार का नियरा एगो सूमो के टक्कर से बाइक सवार आइटीबीपी के जवान के मौत शुक का दिने ठाँवे पर हो गइल. सूमो वाला गाड़ी ले के भाग निकलल. बतावल जात बा कि हरिहरपुर गाँव के विशाल कुमार अपमा महतारी संगे मोटरसाइकिल से जात रहलन जब सूमो उनका के धक्का मारत भाग गइल. गिरते विशाल के मौत ओहिजे हो गइल जब कि माई के हाल अब तब के बनल बा.
- सासाराम जिला के डेहरी इलाका के लाला कॉलोनी में एगो भोजपुरी गायक विकास राय बियफे रात में अपना परिवार के पांच बेकत का साथे सल्फाश खाके जान दे दिहलन. एह घटना के पता शुक का दिने भइल. पाँच आदमी के मौत हो गइल बा आ विकास के छोट भाई के इलाज चलत बा. मरे वालन में विकास, विकास के बाबूजी, माई, बहिन आ एगो भाई शामिल बाड़े. दिनारा इलाका के पोहपी गाँव के विकास एलबम रिलीज करावे ला आपन घर जमीन बेच के लाला कालोनी में रहत रहले. अब बेहोश भाई के होश आ जाव त पता चले कि कवना कारण से सभे जहर खा के जान दिहल.


text:
पिकनिक मना के लवटति में दुर्घटना
January 3, 2011
भारत नेपाल सीमा पर भिखनाठोरी से पिकनिक मना के मोटरसाइकिल से लवटति तीन गो इंजीनयरिंग छात्र के मोटरसाइकिल सहोदरा थाना का लगे मोड़ पर बेकाबू हो के एगो गाछि से टकरा गइल जवना का बाद एगो छात्र रुपेश के मौत ओहिजे हो गइल. दोसर घवाहिल नीतेश यादव के मौत अस्पताल में इलाज का दौरान हो गइल आ तिसरका अभिषेक के पटना अस्पताल भेजल गइल बा जहवां ओकरो हालत गंभीर बा. तीनो चेन्नई के एगो इंजिनियरिंग कालेज के पहिला वर्ष के छात्र रहलें आ छुट्टी में घरे आइल रहलें. रुपेश कोतराहा गांव के आ नीतेश डकहवां गांव के रहलें. अभिषेक बेतिया परबतिया टोला के हउवे.


text:
पाब्लो पिकासो
पाब्लो पिकासो (25 अक्टूबर 1881 – 8 अप्रैल 1973) स्पेनी पैदाइश वाला एगो पेंटर रहलें जिनकर ढेर जिनगी फ्रांस में बीतल आ ऊ पेंटिंग की दुनिया में बहुत प्रसिद्धी हासिल कइलें। बीसवीं सदी क एगो महत्वपूर्ण कलाकार के रूप में पेंटिंग में ऊ 'घनवाद' आ 'कोलाज' के जन्मदाता कहल जालन। ले देमोइज़ेल द'एविनो, गुएर्निका (1937) आ 'द वीपिंद वुमन' (1937) उनकर प्रसिद्ध पेंटिंग के रूप में जानल जालीं। गुएर्निका नाम के पेंटिंग में ऊ दूसरका विश्व युद्ध के भयावहता के चित्रण कइले रहलन।
बीसवीं सदी के पहिला दसक में ऊ आपन पुरान पारंपरिक शैली के छोड़ि के तमाम दूसर विचार आ सिद्धांतन के लेके प्रयोग शुरु कइलें। एह रचनाकाल में पेंटर हैनरी मैटिस उनकरा के पेंटिग में रेडिकल तकनीक इस्तेमाल करे खातिर प्रेरित कइलें। ए दौर में इ दूनों कलाकारन के बीच प्रतिस्पर्धा के वजह से कला जगत के बहुत नायाब चीज हासिल भइली स। एही से आधुनिक कला में ए दूनों कलाकारन के अगुवा मानल जाला।[2][3][4][5]
जीवनी[संपादन करीं]
पिकासों के जनम स्पेन के शहर में भइल रहे। उनकर पिता डोन खोसे रुइज़ ब्लास्को एगो मशहूर चित्रकार रहलन आ उनक उनकी माता मारिया पिकासो लोपेज़ जेनोआ इलाके क एगो इतालवी मूल के परिवार से रहली। पिकासो के धार्मिक दीक्षा कैथोलिक रीति से भइल रहे बाकी ऊ बाद में नास्तिक हो गइल रहलें। पिकासो के पिता खुद एगो पेंटर रहला के साथे साथ चित्रकला क प्रोफेसर भी रहलन । चित्रकला क ओर पिकासों के झुकाव लरिकइए में लउक गइल रहे। उनकरा महतारी के मुताबिक पिकासो के मुंह से पहिलका शब्द 'पिज़' 'पिज़' निकलल रहे। 'पिज़' के स्पेनिस में पेन्सिल कहल जाला। पिकासो जब सात साल के रहलन त उनकर पिता उनकरा के चित्रकला में बकायदा प्रशिक्षण देबे शुरू कइ देहलें।
1891 में पिकासो के पिता स्पेन के शहर 'ला कोरुना' आ गइलें। इहवां उ स्कूल ऑफ फाइन आर्ट के प्रोफेसर क रूप में काम शुर कइलें। ए शहर में ऊ परिवार के साथे चार साल बितवलें। उहवें उनका के पिकासो के प्रतिभा क पता चलल। एक दिन ऊ आपन अधूरा पेंटिंग में पिकासो के रंग भरत देखलन। पिकासो के हाथ में एतना सफाई रहे कि उनकर पिता अपना बेटा के अपनो से आगे मान लिहलें आ ओकरा बेद से खुद पेंटिंग कइल छोड़ दिहलें।
1895 में पिकासो के छोट बहिन के डिप्थिरिया के वजह से देहांत हो गइल। ए दुखद घटना से पिकासो के बालक मन पर बड़ा गहरा सदमा पहुंचल। एह घटना के बाद उनकर पिता अपना परिवार क साथे स्पेन के शहर बार्सिलोना आ गइलें आ उहवां के स्कूल ऑफ फाइन आर्ट्स में प्रोफेसर के रूप में अध्यापन कार्य शुरू कइलें। इहवां ऊ अकादमी के अधिकारी लोगन से पिकासो के उच्च प्रशिक्षण में दाखिला खातिर निवेदन कइलें। अकादमी में दाखिला खातिर इम्तिहान आ मौखिक सवाल-जवाब के जवन औपचारिकता के पूरा करे में दूसर छात्रन के महीना दिन के समय लाग जात रहे ओकरा के पिकासो एके हफ्ता में पूरा कइ दिहलें आ मात्र 14 बरिस के उमिर में उनकर ए अकादमी में दाखिला हो गइल। पिकासो इहवां ओइसे त अनुशासन के मामला में खरा ना उतरलें बाकी इहवां उनकर कइगो दोस्त मित्र जरूर मिललें जवन उनकरा पेंटिंग शैली आ सोच के जिनगी भर प्रभावित कइलें।
कामकाज[संपादन करीं]
साल 1900 में पिकासो पेरिस आ गइलें। पेरिस को ओ समय यूरोप में कला के केंद्र मानल जात रहे। अपना जीवन काल के एह समय में ऊ भांड़न, मसखरन आ गिटारवादकन के चित्र बनवलें। साल 1906 में आपन मशहूर पेंटिग 'एविगनन की महिलाएं' पर काम शुरू कइलें आ एक बरिस के मेहनत के बाद एकरा के बना के पूरा कइलें। साल 1909 में पिकासो पेंटिंग में घनवाद सिद्धांत के जनम दिहलें आ ओकर सैद्धांतिक ढांचा खड़ा कइलें। उनकर ई शैली अगिला 60-70 बरिस तक बहस आ चर्चा क विषय बनल रहे जवन दुनिया भर के कलाकारन के प्रभावित कइलस। ए शैली में पिकासो हर किसिम के रंग आ रेखांकन के प्रयोग कइलन। पिकासो एह कालखंड में मशहूर कलाकार एंग्रेस के पेंटिंग में खास दिलचस्पी लिहलें आ एही प्रभाव में औरतन पर कइगो पेंटिंग कइलन।
शैली[संपादन करीं]
पिकासो अपना जिनिगी तकरीबन 50,000 कलाकृतियन के निर्माण कइलन। पिकासो ओइसे त कला के कइगो क्षेत्र में महारत हासिल कइलें बाकी उनकरा के असली सफलता पेंटिंग में मिलल रहे। अपना पेंटिग में उ रंग से जेयादा रेखांकन पर जोर देत रहलन। कई बेर ऊ आपन पेंटिग में टेक्सचर बनावे खातिर बालू के प्रयोग भी करत रहलें। उ अपना पेंटिंग बनावे में कौनो माॉडल आ दृश्य से प्रेरणा लेबे के बजाय अपना यादाश्त आ स्मृति के इस्तेमाल करत रहलें।
राजनीतिक विचार[संपादन करीं]
पिकासो राजनीतिक विचारधारा क मामला में मूल रूप से मानवतावादी रहलें। ऊ जीवन भर अत्याचार आ अन्याय के विरोध कइलें। साल 1944 में पिकासो फ्रांस के कम्युनिस्ट पार्टी के सदस्य बन गइलें। स्टालिन के विचारधारा के समर्थन के वजह से उनका के खई बेर विरोध के सामना करे के पड़ल। उनकर आलोचक उनकरा पर ई कहिक भी वैचारिक हमला कइलें कि पिकासो मार्क्स आ एंगेल्स के कवनो किताब पढ़लहीं बिना कम्युनिस्ट कइसे बनि गइलें। उनकरा के कम्युनिस्ट विचारधारा के ककहरो ना मालूम रहे। बाकी पिकासो जिनिगी भर इ कहत रहि गइलें कि ऊ कम्युनिस्ट ङउवन आ उनकर पेंटिग कम्युनिस्ट विचारधारा के पेंटिग हई सs।[6]
पिकासो अपना विचारधारा खातिर स्वेच्छा से देस निकाला स्वीकार क लिहलें आ कसम खइलें कि जबतक स्पेन में रिपब्लिकन शासन ना स्थापित हो जाई तब तक ऊ देस ना लवटिहें। पिकासो अपना पेंटिग से जिनिगी में बेहिसाब दौलत कमइलें। आज तक इतिहास में कवनो कलाकार भा रचनाकार के इ सौभाग्या प्राप्त ना भइल। ऊ निजी पेंटिग आ संग्रह खातिर मुहमांगा फीस वसूलत रहलें बाकी सार्वजनिक संग्रहालय के ऊ आपन पेंटिंग मुफ्त में दे देत रहलन।[7]
संदर्भ[संपादन करीं]
- ↑ Pierre Daix, Georges Boudaille, Joan Rosselet, Picasso, 1900-1906: catalogue raisonné de l'oeuvre peint, Editions Ides et Calendes, 1988
- ↑ Tate. "Matisse Picasso – Exhibition at Tate Modern - Tate". Tate.
- ↑ Green, Christopher (2003), Art in France: 1900–1940, New Haven, Conn: Yale University Press, प. 77, ISBN 0300099088
- ↑ Searle, Adrian (7 May 2002). "A momentous, tremendous exhibition". Guardian. UK.
- ↑ "Matisse and Picasso Paul Trachtman, Smithsonian, February 2003" (PDF).
- ↑ Ashton, Dore and Pablo Picasso (1988). Picasso on Art: A Selection of Views. Da Capo Press. प. 140. ISBN 0-306-80330-5.
- ↑ Life 4 March 1940 "Picasso: Spanish Painter's Big Show Tours the Nation". Retrieved 16 दिसंबर 2017.


text:
विधानसभा में भोट गिनाइल रहीत त शायद सरकार गिर जाइत – राजद
March 29, 2018
पटना 28 मार्च (वार्ता). राष्ट्रीय जनता दल के कहना बा कि अगर मंगल का दिने विधानसभा में बिहार विनियोग विधेयक पर भोट गिने के उनुकर माँग माल लीहल जाइत त ओह समय बहुमत ना रहला का चलते नीतीश सरकार गिर जाइत.
राजद के ललित यादव विधानसभा में प्रश्नकाल शुरू होखे से पहिले कहलन कि सोमार के दिने बिहार विनियोग विधेयक 2018 के पारित करे ला भोट गिनाए के माँग विपक्ष कइले रहुवे. ओह समय सदन में विधेयक पारित करावो जोग बहुमत सत्तापक्ष का लगे मौजूद ना रहुवे आ तब विधेयक पारित ना होखीत आ सरकार गिर जाइत. फेर इहो कहलन कि आसन सबसे ऊपर होला आ मानत बाड़ें कि ओकर फैसला निष्पक्ष होला.
एह बाति पर पथ निर्माण मंत्री नंदकिशोर यादव कहलन कि सदन के काम नियमावली से चलेला आ भोट गिनाए खातिर सदन के दरवाजा बंद कइला का बाद भोट करावल जाला. सभाध्यक्ष हां भा ना के पक्ष में बहुमत के बारे में पूछेलें आ जेकरा तरफ बहुमत होला ओकरा पर फैसला देलें. सोमार का दिने विपक्ष के कवनो सदस्य खड़ा होके दावा ना कइलें कि ओह लोग का लगे बहुमत बा. एहसे अब एह बाति पर सवाल ना उठावल जा सके.


text:
संपादन समिति
संपादक
कला-संपादक
श्री पंकज तिवारी
संपादन मण्डल
डॉ. अमरेन्द्र पाण्डेय
फ़ॉलोअर
लेखकवृंद
- अंकुश्री
- अक्षय कुमार पांडेय
- अक्षयवर दीक्षित
- अनिमेष कुमार वर्मा
- अनिरूद्ध
- अनिरूद्ध शाह
- अब्दुल ग़फ़्फ़ार
- अभय कृष्ण त्रिपाठी "विष्णु"
- अभिषेक भोजपुरिया
- अभिषेक यादव
- अमरकांत
- अम्बिकादत्त त्रिपाठी 'व्यास'
- अरुण शीतांश
- अवधेन्द्रदेव नारायण
- अविनाश चन्द्र विद्यार्थी
- अशोक कुमार तिवारी
- अशोक कुमार मिश्र
- अशोक कुशवाहा
- आकाश महेशपुरी
- आचार्य महेन्द्र शास्त्री
- आचार्य श्रद्धानन्द अवधूत
- आचार्य हरेराम त्रिपाठी ‘चेतन’
- आदित्य दूबे
- आदित्य प्रकाश अनोखा
- आर. डी. एन. श्रीवास्तव
- आशीष कुमार मिश्रा
- आशुतोष कुमार सिंह
- आसिफ रोहतासवी
- इंजीनियर राजेश्वर
- उदय नारायण सिंह
- ऋषि कांत उपाध्याय
- ओशिन शिशिर "रफेल"
- कनक किशोर
- कन्हैया प्रसाद तिवारी
- कन्हैया यादव
- कन्हैया सिंह 'सदय'
- कबीरदास
- कमला प्रसाद मिश्र ‘विप्र’
- कलक्टर सिंह ‘केसरी’
- कवीन्द्र नाथ पाण्डेय
- कुंज बिहारी 'कुंजन'
- कुबेरनाथ मिश्र 'विचित्र'
- कुलदीप नारायण ‘झड़प’
- केशव मोहन पाण्डेय
- कैलाश गौतम
- गंगा प्रसाद 'अरूण'
- गंगाशरण शर्मा
- गणेश दत्त ‘किरण’
- गणेश नाथ तिवारी 'विनायक'
- गायत्री सहाय
- गिरिजा देवी
- गुरुविन्दर सिंह
- गुरूविन्द्रा सिंह 'गुरू'
- गुलरेज शहजाद
- गुलाबचंद सिंह ‘आभास’
- गोपालजी ‘स्वर्णकिरण’
- गोबर्धन ‘भोजपुरी’
- गोरख पाण्डेय
- घाघ
- चंद्रशेखर मिश्र
- चतुर्भुज मिश्र
- चन्दन कुमार सिंह
- चन्द्रभूषण पाण्डेय
- चन्द्रशेखर प्रसाद ‘परवाना’
- चौधरी कन्हैया प्रसाद सिंह 'आरोही'
- चौरंगीनाथ
- जगदीश ओझा ‘सुन्दर’
- जगदीश खेतान
- जगदीश पंथी
- जगन्नाथ
- जनकदेव जनक
- जनकवि भोला
- जयशंकर प्रसाद द्विवेदी
- जलज कुमार अनुपम
- जवाहर लाल 'बेकस'
- जितराम पाठक
- जौहर शफियाबादी
- टेकमन राम
- डा उमेशजी ओझा
- डा. गोरख प्रसाद मस्ताना
- डा. चंद्रेश्वर
- डा. डी.टी. राव "बेकाम"
- डा. बच्चन पाठक 'सलिल'
- डा. रीता सिन्हा
- डा0 शत्रुधन पाण्डेय
- डाॅ. राजेन्द्र प्रसाद सिंह
- डॅा० जयकान्त सिंह 'जय'
- डॉ अशोक द्विवेदी
- डॉ ओम प्रकाश सिंह
- डॉ जनार्दन सिंह
- डॉ प्रमोद कुमार पुरी
- डॉ भगवान सिंह 'भास्कर'
- डॉ राधेश्याम केसरी
- डॉ रामजन्म मिश्र
- डॉ. आशारानी लाल
- डॉ. रजनी रंजन
- डॉ. रामरक्षा मिश्र विमल
- डॉ. सुनील कुमार पाठक
- डॉ. स्वर्ण लता
- डॉ. हरेश्वर राय
- डॉ.कमल किशोर सिंह
- डॉ० ब्रज भूषण मिश्र
- तारकेश्वर मिश्र 'राही '
- तारकेश्वर राय 'तारक'
- तेग अली-तेग
- त्र्यम्बक नाथ त्रिपाठी
- दरसन दास
- दरिया साहेब
- दिनेश पाण्डेय
- दिलीप कुमार
- दिलीप कुमार पाण्डेय
- दीपक तिवारी
- दुर्गाशंकर प्रसाद सिंह 'नाथ'
- दुर्गेंद्र अकारी
- दुर्गेश्वर राय
- दूधनाथ उपाध्याय
- देवेन्द्र आर्य
- देवेन्द्र कुमार राय
- धरनीदास
- धरमदास
- धरीक्षण मिश्र
- धर्मेन्द्र कुमार पाण्डेय
- नज़ीर बनारसी
- नन्दकुमार त्रिपाठी
- नबीन कुमार
- नर्वदेश्वर पाण्डेय देहाती
- नवीन कुमार पाण्डेय
- नागेन्द्र प्रसाद सिंह
- निशा राय
- नूरैन अंसारी
- प. व्रतराज दुबे 'विकल'
- पंकज तिवारी
- परमहंस शिवनारायण स्वामी
- परिचय दास
- पलटूदास
- पाण्डेय कपिल
- पी.चंद्रविनोद
- पूजा बहार
- प्रकाश उदय
- प्रदीप कुमार दाश 'दीपक'
- प्रभाकर पांडेय
- प्रभुनाथ उपाध्याय
- प्रभुनाथ मिश्र
- प्रभुनाथ सिंह
- प्रमोद शुक्ल "पिपासु"
- प्रशान्त पाण्डेय
- प्रसिद्ध नारायण सिंह
- प्रिंस रितुराज दुबे
- प्रो. हरिकिशोर पाण्डेय
- फतेहचन्द ‘बेचैन’
- फन्दोत्तीर्णानन्द पुरी
- बच्चू पाण्डेय
- बरमेश्वर सिंह
- बाबू रघुबीर नारायण
- बिसराम
- बेढब बनारसी
- बेबाक जौनपुरी
- बैद्यनाथ पाण्डेय ‘कोमल’
- बैधनाथ पाण्डेय 'कोमल'
- भगवती प्रसाद द्विवेदी
- भारतेन्दु हरिश्चंद्र
- भावेश अंजन
- भिखारी ठाकुर
- भीखम राम
- भीखा साहब
- भुवनेश्वर प्रसाद श्रीवास्तव ‘भानु’
- भोला प्रसाद ‘आग्नेय’
- भोलानाथ 'भावुक'
- भोलानाथ गहमरी
- मदनमोहन पाण्डेय
- मनसा राम
- मनोज भावुक
- मनोरंजन प्रसाद सिंह
- मन्नन द्विवेदी 'गजपुरी'
- महातम मिश्र 'गौतम'
- महामाया प्रसाद 'विनोद'
- महेन्द्र प्रसाद सिंह
- महेन्द्र मिश्र
- मास्टर अजीज
- मिर्जा खोंच
- मुकुन्द मणि मिश्रा
- मुफ़लिस
- मृत्युंजय अश्रुज
- मैनावती देवी श्रीवास्तव "मैना"
- मोती बी.ए.
- योगेन्द्र शर्मा 'योगी'
- रंगनाथ द्विवेदी
- रजनीकांत राकेश
- रमाशंकर वर्मा ‘मनहर’
- रवीन्द्रनाथ टैगोर
- रश्मि प्रियदर्शनी
- रसिक बिहारी ओझा 'निर्भीक'
- राकेश
- राज जौनपुरी
- राजीव उपाध्याय
- राजेश भोजपुरिया
- राधामोहन चौबे 'अंजन'
- राम जियावन दास 'बावला'
- राम प्रकाश तिवारी
- रामदरश मिश्र
- रामदेव द्विवेदी ‘अलमस्त’
- रामनाथ राजेश
- रामनारायण उपाध्याय
- रामपति रसिया
- रामवचन शास्त्री 'अंजोर'
- रामविचार पाण्डेय
- रामवृक्ष राय 'विधुर'
- रामेश्वर सिंह 'कश्यप'
- राहगीर
- राहुल सांकृत्यायन
- लछिमी सखी
- लव कान्त सिंह
- लाल बिहारी गुप्ता 'लाल'
- लाल बिहारी लाल
- विजय मिश्र बाबा
- विद्या शंकर विद्यार्थी
- विद्यानिवास मिश्र
- विनीता ‘रंजन’
- विवेक मणि त्रिपाठी
- विवेक सिंह
- विवेकी राय
- विश्वनाथ प्रसाद 'शैदा'
- विष्णुदेव तिवारी
- वैदेहीशरण 'बनियापुरी'
- शम्भु शरण नवीन
- शशि प्रेमदेव
- शिवपूजन लाल विद्यार्थी
- शैलेन्द्र कुमार साधु
- श्याम कुँवर भारती
- श्वेताभ रंजन
- संजय कुमार ओझा
- संजीव वर्मा 'सलिल'
- संत गुलाल साहब
- संत गोरखनाथ
- संत ताले राम
- संत देवदत्त
- संत भगती दास
- संत रैदास
- संतोष पटेल
- संदीप राज़ आंनद
- सच्चिदानंद हीरानंद वात्स्यायन ‘अज्ञेय’
- सत्यनारायण मिश्र ‘सत्तन'
- समता सहाय
- सरोज सिंह
- सिपाही सिंह 'श्रीमंत'
- सीमा मिश्र
- सुनील चौरसिया "सावन"
- सुनील सिन्हा
- सुभाष पाण्डेय
- सुरेश कांटक
- सुशांत शर्मा
- सूरज द्विवेदी 'सरस'
- सूर्यदेव पाठक'पराग'
- सौरभ पाण्डेय
- सौरभ सतर्ष
- स्वामी भिनक राम
- स्वामी विमलानन्द सरस्वती
- हरिद्वार प्रसाद ‘किसलय’
- हरिराम द्विवेदी
- हरिवंश पाठक 'गुमनाम'
- हीरा ठाकुर
- हीरा डोम
- हृषिकेश चतुर्वेदी
संपर्क फ़ॉर्म
लोक जीवन आ सामाजिक सरोकार में अमृत घोरत चइता गीत - जनकदेव जनक
चइता के गीतन में लोक चेतना, देवी उपासना आ विरह वेदना के अभिव्यक्ति के पुट जेयादा मिलेला. एह गीतन में समाज में परचलित रीति रेवाजन के गुनगान रहेला. दरअसल चइता गीत लोक जीवन के प्राण ह. जेकरा में लोक उत्सव, बसंत बहार आ वरतमान मानवीय परिदृश्य के सचित्र चितरण मिलेला. लोक साहित्य एक तरह से मनुष्य के जिनगी के सिरमउर ह. लोक कलाकर भा लोक गायक अपना मधुर आवाज में जन मानस आ अपना हिरदय के अनुभूति प्रस्तुत करेला. जेकर प्रभाव सुननिहार आ देखनिहार पर अमिट छाप छोडेला. जब जब ढोल, झाल, मंजीरा, करताल हारमोनियम के आवाज वातावरण में गुंजेला, तब तब अपने आप मानव मन अजब उत्साह से भर उठेला. चइता त बसंत रीतु के सबसे ख्याति प्राप्त चइत राग ह. जवना के लय आ ताल में जन मानस खो जाला. गीत संगीत के फुहार में ओकर दिन भर के हरारत आ मुरझाइल चेहरा एकाएक खिल जाला. गंगा मइया के लहर खानी ऊपर नीचे होत चइता के कोरस धारा जब नि:सबद रात के बहेला त ओकरा प्रवाह में लोक चेतना भी समाहित हो जाला. ओह समय देखनियार के रात के अन्हरिया आ अंजोरिया ना चिन्हाव. फूल के सुगंध लेखा महकत हवा के दिशा में भीड़ भेड़न खानि दउर पड़ेला.भोजपुरी भासा भासी क्षेत्र में चइता के शुरूआत माई सुरसति, गउरी गणेश के सुमिरन या देवी देवता के पूजन के साथ होखेला. ओकर एगो बानगी देखल जाव,
‘सुरसति मइया हो सुरसति मइया,
कंठे सुरवा होख ना सवारिया हो रामा...कंठे सुरवा....,
एहिजा के ठईयां सुमिररि मत भुईयां हो रामा, एजी ठईयां....,
आज चइत हम गायब हो रामा, एही ठईयां...’
आपन देश खेती किसानी पर निरभर बा. एह काम से भोजपुरी जनपदो अछुता नइखे. चइत राग में भूमि पूजन के चरचा अभी भइल ह. मंगलाचरन के रूप में जमीन के पूजा जरूरी बा. चइत मास में गेहूं,चना, तिसी, जौ, अरहर,तेलहन आदि के फसल तइयार हो जाला. बसंत रीतु के आगमन के साथे बाग बगीचा नव किसलय से भर उठेला. आम के गाछ में मोजर लग जाला. मोजर में आम के टिकोरा लउके लागेला. एह मन भावन झलक पर भला लोक गायक कइसे चुप रह सकत बा.एकर एगो बानगी देखी,
‘उतरल फगुनवा चइत चढ़ आइल हो रामा अमवां में...
लउकता टिकोरवा हो रामा अमवा में...’
मरयादा पुरुसोत्तम राम, भगवान कृष्ण के बाल लीला, आदिदेव शिव आ श्रीराम भक्त हनुमान के आस्था लोक जीवन में रचल बसल बा. चइता गीतन में देवी देवता लोग के चरचा ना हो पायी त गीत अधूरा रह जाई, श्री राम जनम पर एगो बानगी
‘चइत सुकल पछ नवमी के भइल
राम के जनवां हो रामा, चइत सुकुल पछ...,
जाहु जाहु उधव बाबा हरि के लावे हो राम, हरि बिना …,
हम कइसे बचब हो रामा हरि के बिना..,
विनोक्ति अलंकार से भरपूर विनोक्ति चइत राग में कन्हइया प्रेमी गोपी लोग हताश बा, उधव बाबा से श्री कृष्ण के मथुरा से गोकुल बुलावे के गुहार लगावत बा. सब नदियन में गंगा के महातम बड़ा निरमल आ पबितर बा. ई नदि धार्मिक आस्था के आयाम बाड़ी. लोग कहेला कि पापी लोग गंगा नहान करके संसार के पार हो जाला. ओह कोसिस में हर साल कातिक पुरनमासी के गंगा नहान करेला. देखी, एगो गीत में
‘पार कर हमनी के नइया ए रामा, हे गंगा मइया।'विछोह के आग में जरत नायिका के मरद परदेस कमाये गइल बा. ऊ घर में अकेला बिया.ओकर देवर भी मथानी में रास अगोड़ता. खिड़की से झरझर हवा आवत बा.पुरबइया के उमसल बेयार तन बदन के लसलसा देले बा. ऐसे में दूर से आवत चइती के बोल,
‘पिया परदेसिया देवर घर नाहीं ,
केकरा से कहीं मन के बतिया हो रामा...,
दिन नाही चैन रात नाही निनिया,
रही रही जिया डेराला हो रामा...’
एह विरह गीत में विरहीन के तन आ मन के दशा चित्रित कइल गइल बा. ओही जा एगो दोसर गीत में नायिका अपना आंगन में सुतल बिया. रात के बड़ा उमस आ गरमी बा. जेकरा से ओकरा नींन नइखे आवत. जब ओकर आंख खुलत बा त नायिका के नजर अपना ओसरा में सुतल देवरा पर जाता, जवना के नजर उनका चोली के फूलगेंद पर ठहरल बा. देवर के ललचाई नजरन पर नायिका का कहत बाड़ी,
‘पिया परदेसिया सुतली हम अंगनवा हो रामा, देवरा पापी...,
निरखेला बाल जोबनावा हो राम, देवरा पापी....’
निरखना शब्द चइती गीत में प्रवास विप्रलंब श्रृंगार रस के उत्कृष्ट नमूना बा. सब मिला के चइत राग भोजपुरी साहित्य में भरल पड़ल बा. जरूरत बा शोध करके परांपरिक गीतन के संग्रह के. ताकि भोजपुरी साहित्य पढेवाला विद्यार्थियन के सहयोग मिल सको.
---------------------------------------------
नाम: जनकदेव जनक
पता: सब्जी बगान लिलोरी पथरा झरिया,
पो. झरिया, जिला-धनबाद
झारखंड (भारत) पिन 828111,
मो. 09431730244
सदस्यता लें टिप्पणियाँ भेजें (Atom)
सब्सक्राइब लोकमन
कुल्ह सदस्य
फेसबुक से जूड़ीं
ट्वीट
परसिध पोस्ट
-
तू दुर्गा बनिके अईलू तोहरे बल वीर चलावत भाला। माई सरस्वती तू बनलू तोहरी किरिपा कविता बनि जाला। आठ भुजा नभचुम्बी धुजा नही मैहर मे सीढियाँ च...
-
अंक के रचनाकार (मैना: वर्ष - 6 अंक - 116) संपादकीय संत साहित्य धरनीदास भीखादास लछिमी सखी पुरनकी धार (काव्य) महेंद्र मि...
-
भोजपुरी साहित्य के विकास के क्रम में एक से बढि के एक संतन के जोगदान बा। ओही परम्परा आगे बढावले बानी भीखा साहब जी। इंहा कऽ भोजपुरी कऽ कबी...
-
भोजपुरी साहित्य के इतिहास लगभग एक हजार साल से अधिका पुरान बा। एह काल अवधि में भोजपुरी साहित्य एगो लमहर जतरा तय कइले बिया। कविता से शुरू ...
-
सबेरे-सबेरे निकलेनी जब काम पऽ अपना तऽ साँझी के खाना के मेयन बता के जानी कि वादा रहेला लवटि के आइब साँझी खा जरूर। जब दिन में आवेला फोन कई ब...
-
आवऽ आवऽ सँइया आवऽ बहरा से घरे छठिया बरत तुहूँ करे, भुईंया परी संझवत करे, अरघ देबे भिनसहरे, छठिया...। मिलिजुल कइल जाई दुनहूँ परानी पोखरा के...
-
सँझवत अक्टूबर-दिसम्बर 2020 वर्ष - 2 अंक-7 संपादकीय 1. बदल रहल बा भोजपुरी का प्रति नजरिया - रामरक्षा मिश्र विमल लेख/संस्मरण 2. रघुबीर नारायण ...
-
आजु मोरी घरनी आजु मोरी घरनी निकरली मोरे घर से, मोरा फाटि गइले आल्हर करेज। राम नाम सत सुनि मैं गइलों बउराई, कवन रछसवा गइल रानी के हो खाई।...
-
महिला लोगन के जोगदान हमेसा से समाज, संस्कृति अउर सभ्यतन के बनावे आ जोगावे में रहल बा। बात भाषा के होखे भा संस्कृति के, महिला लोग एकरा ह...
-
सोंचे में सकुचातानी कहे में भीतरे डेराइला, रोज अंजुरी में धुंध सहोरले दिल के कठवत में नेहाइला। बेवहार के बागि नोचाता फीकीर केहुके हइए नइखे...


text:
Ram Lalla owns Ramjanm Bhoomi
October 1, 2010
Lucknow bench of Allahabad High Court has said in its judgement delivered on 30th Sept that Ram Lalla will remain at his present place and the disputed land belongs to Ramjanm Bhumi. It has also rejected the claim of Sunni Waqf Board on the disputed land. But in its direction the court has advised that the land should be trifurcated and one piece each should go to Ram Lalla, Nirmohi Akhada, and Sunni Waqf Board.
Sunni Waqf Board and Hindu Mahasabha have decided to appeal against the verdict in Supreme Court.
इलाहाबाद हाई कोर्ट के लखनऊ बेंच ३० सितम्बर के अयोध्या विवाद पर आपन फैसला देत कहले बा कि अयोध्या का विवादित जगहा पर रामजन्मभूमि बा आ रामलला ओहिजे विराजमान रहीहें. इहो कहलस कि ओह जगहा पर पहिले कवनो हिन्दू धार्मिक भवन रहुवे जहवाँ बाबर मस्जिद बनवले रहुवे. अदालत इहो निर्देश दिहले बा कि ओह जगहा के तीन बखरा कर के रामलला वाला जगह रामलला के, सीता रसोई आ राम चबूतरा वाला जगहा निर्मोही अखाड़ा के, आ एक बखरा मस्जिद खातिर दे दिहल जाव.
अदालत के एह फैसला से सुन्नी वक्फ बोर्ड आ हिन्दू महासभा संतुष्ट नइखन आ ई दुनु पक्ष सुप्रीम कोर्ट में याचिका दायर करे के बात कहले बाड़न. यूपी के मुख्यमंत्री विवादित जगहा के सुरक्षा आ बाद में ओकरा के संबंधित पक्ष के सँउपे के सगरी जिम्मेदारी केन्द्र सरकार पर डाल दिहले बाड़ी आ इहो कहले बाड़ी कि अगर कवनो बवाल होखत बा त ओकर जिम्मेदारी केन्द्रे सरकार के होखी.
अदालत के फैसला के राष्ट्रीय स्वंयसेवक संघ, निर्मोही अखाड़ा, भाजपा, आ कांग्रेस स्वागत कइले बा. करीब करीब हर राजनीतिक दल आ संगठन एह मामिला पर शान्ति बनावे रखले के अपील कइले बाड़े. केन्द्र सरकार एह मामिला पर कैबिनेट के सुरक्षा समिति के बईठका का बाद अपील जारी कइलस कि लोग शान्ति बनवले राखे आ कवनो अफवाह पर कान मत देव.


text:
मुजफ्फरपुर-दरभंगा-बरौनी से नई दिल्ली के बीच चलेगी स्पेशल ट्रेन, रेलवे ने जारी किया टाइम टेबल : पूजा के दौरान यात्रियों की भारी भीड़ के मद्देनजर रेलवे द्वारा नई दिल्ली/आनंद विहार टर्मिनस से बिहार के लिए पर्व स्पेशल ट्रेन चलाई जाएगी। मुजफ्फरपुर, दरभंगा, बरौनी, सहरसा एवं जयनगर स्टेशनों के लिए ट्रेनों का परिचालन किया जायेगा। इन स्पेशल ट्रेनों में सभी कोच आरक्षित श्रेणी के होंगे तथा इनमें यात्रा करने वालों को को कोविड-19 के मानकों का पालन करना होगा। ये ट्रेनें 11 अक्टूबर से 19 नवंबर के बीच चलेंगी।
01676/01675 आनंद विहार- मुजफ्फरपुर-आनंद विहार टर्मिनल फेस्टिवल स्पेशल: सप्ताह में दो दिन
2.01670/01669 नई दिल्ली-दरभंगा-नई दिल्ली फेस्टिवल स्पेशल एक्सप्रेस: (सप्ताह में दो दिन) नई दिल्ली से सोमवार एवं गुरुवार से खुलेगी। वापसी में दरभंगा से मंगलवार एवं शुक्रवार को खुलेगी। यह सीतामढ़ी, रक्सौल, नरकटियागंज, गोरखपुर, लखनऊ, बरेली एवं मुरादाबाद स्टेशनों पर रुकेगी।
3.01638/01637 नई दिल्ली-बरौनी-नई दिल्ली सुपरफास्ट फेस्टिवल स्पेशल एक्सप्रेस (सप्ताह में दो दिन) नई दिल्ली से मंगलवार एवं शुक्रवार को खुलेगी। वापसी में बरौनी से बुधवार एवं शनिवार को चलेगी। हाजीपुर, छपरा, सीवान, गोरखपुर, लखनऊ, बरेली एवं मुरादाबाद रुकेगी। कुल 20 कोच होंगे।
आनंद विहार से सोमवार और बुधवार को चलेगी। वापसी में 01675 मुजफ्फरपुर से मंगलवार एवं गुरुवार को खुलेगी। यह हाजीपुर, छपरा, गोरखपुर, बाराबंकी, लखनऊ, चन्दौसी एवं मुरादाबाद स्टेशनों पर रुकेगी।
5.01668/01667 आनंद विहार-जयनगर-आनंद विहार फेस्टिवल स्पेशल एक्सप्रेस (सप्ताह में दो दिन): आनंद विहार से मंगलवार एवं शुक्रवार और जयनगर से बुधवार एवं शनिवार को खुलेगी। यह मधुबनी, दरभंगा, बरौनी, मोकामा, बख्तियारपुर, पटना, दानापुर, आरा, बक्सर, पं.दीन दयाल उपाध्याय जं., वाराणसी, सुल्तानपुर, लखनऊ, बरेली एवं मुरादाबाद में रुकेगी।
01662/01661 आनंद विहार -सहरसा-आनंद विहार फेस्टिवल स्पेशल (सप्ताह में दो दिन): आनंद विहार से सोमवार एवं गुरुवार को खुलेगी, जबकि सहरसा से मंगलवार एवं शुक्रवार को चलेगी। यह ट्रेन सिमरी बख्तियारपुर, खगड़िया, बेगूसराय, बरौनी, दलसिंहसराय, समस्तीपुर, मुजफ्फरपुर, हाजीपुर, छपरा, सीवान, देवरिया सदर, गोरखपुर, लखनऊ, हरदोई, बरेली, मुरादाबाद एवं हापुड़ में रुकेगी।


text:
रिपोर्ट : गुलाब चंद्र गौतम प्रतापगढ़
पिछड़ा वर्ग सम्मेलन के मुख्य अतिथि मा.भीम राजभर जी प्रदेश अध्यक्ष बसपा
प्रतापगढ़ विशिष्ट अतिथि के रूप में गुलाब चमार जी मुख्य सेक्टर प्रभारी प्रयागराज अभिषेक प्रताप जी मुख्य सेक्टर प्रभारी श्री सुशील कुमार गौतम जी मुख्य सेक्टर प्रभारी प्रयाग राज डा राम समाज गौतम जी मुख्य सेक्टर प्रभारी प्रयाग राज नीरज पासी जी
जिलाध्यक्ष लाल चंद्र गौतम बसपा प्रतापगढ़ अश्वनी राणा विनोद पाल बाबी मिश्र राम आसरे आर्या कमलेश विश्वकर्मा अमित गौतम प्रमोद गुप्ता तिवारी पूर्व विधायक बसपा आर डी गौतम देवराज (राजू)गौतम जिला सचिव राम हर्ष एडवोकेट विकाश गौतम अखिलेश गौतम राम अवध सुभाष पासी विधान सभा अध्यक्ष पूर्व जिला पंचायत सदस्य इस कार्यक्रम की अध्यक्षता कर रहे ओम प्रकाश मौर्य सेक्टर प्रभारी प्रयागराज संचालन का कार्य कमलेश विश्वकर्मा ने किया


text:
– पाण्डेय हरिराम
आजु हमनी के गणतंत्र दिवस ह, ६२ वाँ गणतंत्र दिवस. हालांकि इतिहास में साठ एकसठ भा बासठ साल बहुत बड़ अवधि ना होला बाकिर कवनो शासन व्यवस्था खातिर ई कमो ना कहल जा सके. संविधान के किताब में हर आम ओ खास के सगरी सुविधा दे दिहल गइल, मसलन असली आजादी, बुनियादी अधिकार वगैरह वगैरह. पर साँच एहसे बहुते दूर बा. अगर हकीकत के ठोस धरातल पर देखल जाव त लागी कि हमनी के देश के एगो बड़हन आबादी अबहियो गुलामी के जिनिगी बसर कर रहल बिया. एह लोग के ना त असली आजादी मिलल, ना अधिकार, ना जरुरत पड़ला पर सही न्याय. आ ई बात किताबी ना हो के हकीकत बा.
रउरा खुदही देख लीं. छोटहन बच्चा बंधुआ मजुरी करत बाड़े, ओकनी के पढ़े के किताब ना मिले, खाये के दू जून के रोटी ना भेंटाय. आजुकाल्हु स्कूलन में जवन भोजन दुपहरिया में मिड डे मिल का नाम पर मिलत बा ओकर मात्रा आ गुणवत्ता के भगवाने मालिक बाड़न. साथही कतार में खड़ा करा के जवना भाव से दिहल जाला ऊ भीख जइसन लागेला. सवाल बा कि निवाला इज्जत का साथ मिलत बा कि ना. ऊ सब पढ़े त जात बाड़े बाकिर पढ़ नइखन पावत. कमे उमिर में ओकनी के सयान बना दिहल जाता आ कमाये खातिर भेज दिहल जात बा.
औरतन के सशक्तिकरण के बाति पर त हँसी आवेला. जवन औरत अपना मामूली हक के लड़ाई ना लड़ सके, जवन हमेशा मरदन से प्रताड़ित होत आइल बाड़ी, ओह औरत के सशक्तिकरण हो रहल बा ! जहाँ ले न्याय मिलला के सवाल बा, आम आदमी के न्याय नइखे मिलत. पुलिस आ न्यायप्रबन्धन दुनु भ्रष्ट हो गइल बा. अपराधी अपना धन आ सत्ता के बल पर छूट जात बाड़े. अपराध के कारोबार दिन दूना रात चौगुना रफ्तार से बढ़ रहल बा. अगर कहल जाव कि हमनी के व्यवस्था में अपराध जड़ जमा लिहले बा त बेजाँय ना कहाई.
एह सगरी जुल्म के शिकार होला आम आदमी. जेकरा लगे न्याय पावे के समुचित साधन नइखे, रास्ता नइखे. उनका कष्ट के जीवन जिये के बा. खुद विचार करीं कि जहवाँ अतना अराजकता अउर समस्या होखे ओहिजा कइसे रहल जा सकेला. एह पर एकजुट हो के सोचे विचारे के जरुरत बा जेहसे कि सही लोकतंत्र स्थापित हो सके.
पाण्डेय हरिराम जी कोलकाता से प्रकाशित होखे वाला लोकप्रिय हिन्दी अखबार “सन्मार्ग” के संपादक हईं आ ई लेख उहाँ का अपना ब्लॉग पर हिन्दी में लिखले बानी. अँजोरिया के नीति हमेशा से रहल बा कि दोसरा भाषा में लिखल सामग्री के भोजपुरी अनुवाद समय समय पर पाठकन के परोसल जाव आ ओहि नीति का तहत इहो लेख दिहल जा रहल बा.अनुवाद के अशुद्धि खातिर अँजोरिये जिम्मेवार होखी.


text:
भोजपुरी सिनेमा में एह घरी एगो फिलिम के बहुते चरचा होखत बा. ई फिलिम हवे ‘अचल रहे सुहाग’. नाईटविस्टलर्स इंटरटेनमेंट के बैनर तले बनल ई फिलिम पारिवारिक हवे जवना में भोजपुरी माटी के सोन्ह खूशबू मिली. फिलिम के गाना त अबहिये से लोग का जुबान पर चढ़ गइल बाड़ी सँ आ धूम मचवले बाड़ी सँ. चढ़ल लव के बुखार, बदरिया से झांके चंदा, अइसन पियवा कहँवा पाईब, आ तीज गीत अउर चइता सभका जुबान पर चढ़ गइल बा आ हर जगहे सुनल जात बा. इहो गौरतलब बा कि सगरी गाना सुने में नीक आ साफ सुथर बाड़ी सँ.
गीत लिखल हवे फणिन्द्र राव, पप्पू ओझा, अभिजीत मिश्रा आ अजय कुमार के आ एह गीतन के संगीत हवे देवर्षि के. आवाज दिहले बाड़े उदित नारायण, भरत शर्मा व्यास, मालिनी अवस्थी, कल्पना, इंदू सोनाली, आलोक कुमार, मोहन राठौर, पुर्णिमा, आ रीमीधर.
फिल्म के संगीत टी. सिरीज जारी कइले बावे. निर्माता सुमित केन, विकास शर्मा आ निर्देशक अभिलाष शर्मा हउवे. फिल्म फरवरी में रिलीज कइल जाई.
(प्रशांत निशांत के रपट)


text:
के जानता नियति के नियत के ? कोरोना बेमारी के बारे में इ कहल बेजाँय त नहिये कहाई आजु काल के हालात के देखि के । सगरी संसार के ई बेमारी ध के पटक देले बिया भुइँया लोट के छटपटइला के सिवा खाली एकही रस्ता बतावता दुनियाँ के जान बचावे में माहिर जनकार लोग की साफ़ सफाई से एकन्ता दुरी बना के रहे से ही जान बाँची । ना केहू बहरी से आवो ना बिना कवनो खूबे जरूरी काम के केहू घर के चौखट लाँघो। तबे बाँची जिनिगी । अइसन कटाह बिपत ना हमनीके होश में आइल बा ना हमनीके बूढ़ पुरनिया के मुहँ से सुनले बानी जा ।
दू-जून के रोटी जे के मोहाल बा उहो आपन दिल प पथर राख के घर के भीतरी अपना मन के मनवले बा । पेट के भूख कई बेर संयम के तुरे के उकसावता बाकी प्रशासन से भा आसा पडोसा के सहायता के हाँथ भेंटा जाता उबारे खातिर । मानवता के अजबे रूप के दर्शन हो रहल बा एह दुरूह समय में । सभे लागल बा एक दुसरा के बचावे में । “जान बा त जहान बा” ई सच्चाई कुल बिपत के काटे खातिर हथियार बनल बा ।
हमनीके देश गते गते संक्रमण के तीसरा पायदान की ओर बढ़ रहल बा, सासन प्रशासन सरकार एक से एक कठोर फैसला ले रहल बिया देशवासी के एह महामारी से बचावे खातिर । निर्देश के तन्मयता से मान भी रहल बिया अधिकांश जनता, का पढ़ल लिखल, का निरक्षर, गांव से लेकर शहर शहरात तक हर धर्म हर प्रान्त गरीब, अमीर, का खास, का आम सब लोग । पूरा देश में लॉक डाउन बा । ठहरल बा जिनिगी रुकल बा चौबीसो घंटा दौड़त रेल के पहिया, उड़न खटोला जमीन पर खाड़ बा, उद्योग धन्धा कल कारखाना स्कुल कॉलेज इबादत घर पर बंद ताला पर समय के धुर चढ़ रहल बा । खाली जरूरी सेवा में लागल कर्मवीर पुलिस प्रसासन के लोग अउरी उनकर गाडी ही नजर आवता बाकी सगरो बिरानी छवले बा । केहू के कवनो बहाना चलत नइखे ? पूरा देश एकवटल बा लॉक डाउन के सफल करे खातिर लेकिन कुछ लोग बा जे एह मजबूत इरादा में सेंध लगावे से बाज नइखे आवत लाख हंथ जोरिया के बावजूद । कुछ लोग स्थिति के भयावहता के हलुके में लेता आ मुवहिं पर उतारू बा ओके बचावल मुश्किलें बा लेकिन डर त ये बात के बा ना जाने केतना निरपराध के जान के भी दुश्मन बाड़न अइसन नासमझ लोग ।
तब्लीगी जमात के बात ना करब उ जाहिल उन्मादी बददिमाग के बातो कइला से पाप लागी । मानवता के बड़का दाहि बाड़न स ई, भले देखे में इंसाने नियन लउकतान स लेकिन इंसान के ना गुन बा ना हरकत । रहल बात इन्सानीयत के त तालीम ही अइसन मिलता की उ कहाँ से आई ? कवनो धर्म मानवता के भलाई खातिर ही बनल बा । मजहबी आग लगावे के कोशिस में लागल बा दुश्मन, धैर्य अनुसासन के बहुते जरूरत बा अबहीं ।
जिनिगी गरीब भा अमीर हो सकत बा । लेकिन सबकर जिनिगी जिनिगिये न होला ? हमनीके अगर आदमी बानी जा त बिचारो कइल जाइ । बिचार होखी त तुलना भी कइल बेजायँ त नहिये कहाई । आंकलन भी होइ आ समीक्षा भी ।
हम बात करतानी महाराष्ट्रा के रसूखदार वधावन परिवार के । कहल जाला न “सईयां भईले थानेदार त अब डर काहें का ?” माई से दुधमुँहा लइका मिल नइखन स पावत काहें से की माई आपन फर्ज के अंजाम देवे में बाझल बिया । परिवार से बढ़ी के फर्ज बा एह समय । महामारी से लड़े में लागल कर्मबीर अपना घरे नइखन जात अपनन खातिर देश खातिर मानवता खातिर । अइसन दुरूह समय में हरानी के बात बा की खाली सैर सपाटा खातिर वधावन परिवार अपना रसूख के इस्तेमाल करिके लॉक डाउन के तोरे खातिर अधिकार पत्र हासिल करे में कामयाब हो गइलन । महाबलेश्वर के सैर सपाटा खातिर अधिकार पत्र मिलल ओह राज्य के अधिकारी से जहँवा संक्रमण आगि नियन फईल रहल बा । अधिकार पत्र ले के ई रसूखदार परिवार आपन नौकर चाकर के साथ २२-२३ लोग पांच गाडी में भरी के महाबलेश्वर चली आइल बिना कवनो रोक टोक के । ना त पुलिस के डंटा आजुकाल लॉक डाउन के तोरे वाला आम आदमी पर कहर ढहले बा, हजारो विडिओ वायरल बा एह कड़ाई के साक्षी के रूप में ।
ताजुब के बात बा, एह परिवार पर आर्थिक अनियमता के आरोप बा, एह आरोप के चलते जब एह लोग से अधिकारी के सामने हाजिर होखे के नोटिस दिहल गइल प्रसाशन के द्वारा त कोरोना महामारी के चलते ई लोग हाजिर होखे में अपना के असमर्थ बतावल । सैर सपाटा खातिर कवनो डर नइखे । ख़ुशी के बात बा की अधिकार पत्र देवे वाला अधिकारी के राज्य सरकार जबरदस्ती छुट्टी पर भेज देले बिया । लोकतंत्र में सभे बराबर बा राजा भोज के वोट के भी एक वोट ही मानल जाइ आ झींगुर के एक वोट के कीमत भी एके वोट के बा । इयाद राखे के ताक बा की जनता सरकार के जननी हिय, सरकार जनता के ना । नियम कानून छोट बड़ अमीर गरीब आम खास ना देखे सभकरा पर लागू होला होखहुँ के चाहि तबे लोकतंत्र ज़िंदा रही आबाद रही ।
राज्य सरकार के वधावन परिवार अउरी लॉक डाउन के तोरे के परमिशन देवे वाला अधिकारी पर सख्त से सख्त कार्यवाही करे के चाही, जे के देखि के बाकी रसूखदार परिवार अउरी उनकर सहायता करे वाला सरकारी अधिकारी अइसन काम करे में सौ बार सोंचो । अपना ढुल मूल रवैया के चलते ही दुनियाँ में लाखो लोग मौत के नींद सूत गइल आ बर्तमान में अर्थब्यवस्था पानी मांग रहल बिया । अइसना में देश के कोना कोना से उठत आक्रोश के स्वर के अस्वभाविक त नहिये कहाई ।
✍तारकेश्वर राय “तारक”
गुरुग्राम, हरियाणा


text:
भोजपुरी फिल्म निर्माता अब पुरनका तरीका छोड़ नया नया तरीका आजमावल शुरु कर दिहले बाड़न. एही कड़ी में निर्माता निर्देशक अजय ओझा अपना फिल्म “सुगना” के ट्रेलर यू ट्यूब पर जारी कइले बाड़न जहवाँ ओकरा के खूब देखल जा रहल बा. अजय ओझा एह से पहिले हिन्दी फिल्म “सुबह होने तक” आ हम आपके हैं सनम” बना चुकल बाड़न आ “सुगना” उनुकर पहिलका भोजपुरी फिल्म हउवे.
एह पारिवारिक एक्शन फिल्म के मुख्य नायक आदित्य ओझा आ राजीव दिनकर बाड़े आ नायिका बाड़ी कल्पना शाह आ काजल राघवानी. हिंदी सिनेमा के जानल मानल चेहरा प्रमोद माउथो एकर खलनायक बाड़े. फिल्म के गीत पुरनका फिल्म “नदिया के पार” का तरह मधुर आ दिल के छु लेबे वाली बाड़ी सँ.
ब्राउन आई इंटरटेनमेंट का बैनर में बनल एह फिल्म के शूटिंग खास कर के छपरा में, आ मुंबई में, करावल गइल बा. एहमें सीमा सिंह के एगो लाजवाब आयटमो नंबर बावे जवना अबहिये से सभका के झमकवले बा.
(स्रोत : शशिकांत सिंह)


text:
दीपा नारायण भोजपुरी सिनेमा के महिला निर्माता हई आ अपना फिल्म “कब होई गवनवा हमार” खातिर राष्ट्रीय पुरस्कार जीत चुकल बाड़ी. दीपानाराण “कब कहब तू आई लव यू”, “ई रिश्ता अनमोल बा”, “कानून हमरा मुट्ठी में, आ “तू बबुआ हमार” जइसन सफल आ हिट फिल्म बना चुकल बाड़ी. अब उनुकर एगो नया फिल्म “फौजी” रिलीज होखे जा रहल बा जवना के नायक बाड़े भोजपुरी सिनेमा के “मर्द” अभिनेता शिवम तिवारी. कहली कि एह फिल्म में फौजी जीवन के बहुते अनछुवल पहलू देखावल गइल बा. कइसे एगो फौजी सरहद पर दुश्मन से लड़े का साथ साथ देश में खोखड़ हो चुकल व्यवस्थो से लड़े के पड़त बा ओकरा. फौजी के संगीत राज सेन आ आरपी ठाकुर के, नृत्य निर्देशन ओमी के आ कैमरा जगमिंदन हुन्डाल के बा. फिल्म् में शिवम तिवारी आ रानी चटर्जी का साथ विनय बिहारी, मनोज टाइगर, प्रिया शर्मा, सुधीर दलवी, दीपक भाटिया, समीर शेख आ संजय श्रीवास्तव बाड़े. सुदीप पाण्डे एगो मेहमान भूमिका में शामिल बाड़न. अपना बारे में बतावत दीपा नारायण कहली कि सिनेमा बनावल आ गीत गावल दीपा नारायण के पैशन ह आ अबले ऊ नाहियो त अठारह भाषा में गा चुकल बाड़ी. कहली कि अगर मौका मिलल त अतने भाषा में सिनेमो बनावे के कोशिश करीहें.
(स्रोत – समरजीत)


text:
टटका खबर, शुक 28 अगस्त के
August 29, 2020
करीब बीस बरीस पहिले सारण जिला के मशरक से विधायक अशोक सिंह के भइल हत्या के दोषी मानल गइल बाहुबली आ सांसद रहल प्रभुनाथ सिंह अउर उनुका भाई दीनानाथ सिंह के हजारीबाग अदालत से सुनावल गइल उमिरकैद के सजा के राँची हाई कोर्ट बहाल रखलसि. ई लोग हाई कोर्ट से गोहार लगवले रहुवे कि एह मामिला में ओह लोग का खिलाफ कवनो सुबूत ना मिलला का बावजूद परिस्थितजन्य साक्ष्य का आधार पर सजा सुनावल गइळ बा जवना के रद्द कइल जाव.
आखिरी साल वाला इम्तिहान लिहले बिना स्नातक भा स्नाकोत्तर उपाधि ना दीहल जा सके. सुप्रीम कोर्ट में विद्यार्थियन के नाम पर गोहार लगावल गइल रहुवे कि कोरोना महामारी के हालात में ओह लोग के बिना इम्तिहान लिहले पिछला परिणाम का आधार पर उपाधि दे दीहल जाव. सुप्रीम कोर्ट के कहना बा कि अइसन कइले ना जा सके. इम्चिहान ट देबहीं के पड़ी. हँ राज्य सरकारन के सलाह दिहलसि कि ऊ लोग चाहे त विश्वविद्यालय आयोग से परीक्षा तिथि बढ़ावे के निहोरा कर सकेला.
कैमूर जिला के अधौरा इलाका के बड़वानकला गाँव में शुक का दिने छापा मारि के पुलिस बीस हजार लीटर देशी शराब आ असलहा का साथे नौ जने के मौका पर से गिरफ्तार कर लिहलसि.
गोट्टा जिला के ललमटिया इलाका के नीमाकला गाँव में एदो आदमी के लाश इनार में से निकालल गइल.
नमामि गंगा प्रोजेक्ट मैनेजर के धमकी देबे, रंगदारी माँगे, आ जान से मारे के धमकी देबे का आरोप में मई में गिरफ्तार भइल जौनपुर के सांसद रहल धनंजय सिंह के जमानत मिल गइल बा आ ऊ रिहा हो गइल बाड़ें.
बाहुबली विधायक आ माफिया सरगना मुख्तार अंसारी के नाजायज संपति का खिलाफ चलत अभियान में शुक का दिने मऊ के बंधारोट पर ग्रीनलैंच के जमीन पर बनल कसाई घर के मकान जेसीबी मशीन से ढाह गीहल गइल.
वाराणसी के जैतपुरा इलाका में भीड़ भरल सड़क पर गोली मार के दू आदमी के जान ले लिहले सँ आ एक जने के घवाहिल क दिहले सँ मोटरसाइकिल सवार अपराधी,
सोनभद्र के दुद्धी इलाका मे वाहन चोर गिरोह के जीन गो लूटेरन के गिरफ्तार कइल गइल. ओहनी का लगे से चार गो चोरावल मोटर साइकिल, एगो कार, आ असलहो बरामद भइल बा.
वाराणसी के दशाश्वमेध घाट इलाका के एगो गेस्ट हाउस में ठहरल अमेरिकी महिला के लाश बरामद भइल बा. ओकर मौत कइसे भइल एकर जाँच पुलिस करत बिया.
कुशीनगर के हाटा इलाका के महुवारी चौराहा का लगे सबेरे सबेरे सड़क का किनारे दउड़ लगावत दू गो नवहियन के कचारत एगो पिकअप वाहन कचारत भाग निकलल. दुनू जने के हालत गंभीर बा.
मिर्जापुर के अहरौरा इलाका के पटिहटा गाँव में एगो कच्चा मकान बरखा का चलते बियफे राति में ढह गइल आ ओहमें सूतल एगो औरत के मौत हो गइल.


text: प्रयागराज l रानी रेवती देवी सरस्वती विद्या निकेतन इंटर कॉलेज ,राजापुर, प्रयागराज के संगीताचार्य एवं मीडिया प्रभारी मनोज गुप्ता की सूचनानुसार विद्यालय के प्रधानाचार्य श्री बांके बिहारी पांडे जी ने मराठा राजनेता नाना फडणवीस जी की पुण्यतिथि पर विद्यालय परिवार सहित हार्दिक श्रद्धांजलि अर्पित की l श्रद्धांजलि अर्पित करने वालों में अनूप कुमार ,सचिन सिंह परिहार ,चंद्रशेखर सिंह, शैलेश सिंह यादव ,अभिषेक शर्मा ,पायल जायसवाल , ओंकार पांडे, संतोष कुमार तिवारी प्रथम, शैलेंद्र कुमार यादव, विद्यासागर गुप्ता, विनोद कुमार, प्रवीण कुमार तिवारी, कुंदन कुमार ,रामचंद्र मौर्य, अभिषेक कुमार शुक्ला ,नागेंद्र कुमार शुक्ला, अजीत प्रताप सिंह, शंकरलाल पटेल, ऋचा गोस्वामी, दीक्षा पांडे ,अर्चना राय, किरन सिंह, जितेंद्र कुमार तिवारी, शिवजी राय ,अनिल उपाध्याय, संतोष कुमार तिवारी द्वितीय, रविंद्र कुमार द्विवेदी ,श्रवण कुमार तिवारी एवं अनुराग कुशवाहा प्रमुख रहे l


text:
लेखक- मनोज भावुक
फिल्म जगत में फेस्टिवल पर फिल्म रिलीज करे के फैशन बा। ओकर सम्बन्ध बिजनेश से भी बा। अबकी होली पर खेसारीलाल यादव आ दिनेश लाल यादव निरहुआ के फिल्म रिलीज भइल ह। आईं एह दूनू फिल्मन पर बात कइल जाय।
खेसारीलाल यादव के फिल्म ‘सइयां अरब गइले ना’
कुछ कर गुजर ऐसा कि दुनिया तमाम हो जाए, आशिकों के जुबान पर तेरा भी नाम हो जाए…
इहे शे’र फिल्म के हीरो बोलत बा। अइसन एगो अउर शेर बा,
‘कसम है तेरे इंतज़ार का, एतबार तेरा टूटने नहीं दूंगा
रिश्ता तुझसे जनम जनम का है, साथ तुझसे छूटने नहीं दूंगा’
इ दुनू शेर पढ़ के पता त चलिए गइल होई कि फिल्म के कहानी एगो लव स्टोरी बा आ प्रेमी अपना प्रेमिका के पावे खातिर कुछओ करे के तइयार बा। प्रेमिका के अपना हीरो पर ऐतबार बा। फिल्म के नाम ह ‘सइयाँ अरब गइले ना’ आ प्रेमी के भूमिका में बाड़ें खेसारीलाल यादव अउरी प्रेमिका के भूमिका में बाड़ी काजल राघवानी। इ फिल्म भोजपुरी में बनल बा आ होली के त्योहार पर यूपी बिहार के सिनेमाघर में रिलीज भइल ह। हालांकि कोरोना के बढ़त प्रकोप के चलते सिनेमाघर में ऑक्यूपेन्सी कम बा। त अब आवे वाला सप्ताह निर्धारित करी कि भोजपुरिया क्षेत्र में काफी लोकप्रिय खेसारी लाल के इ फिल्म केतना लोग देखलस।
फिल्म के टाइटल खेसारी के ही एगो हिट गाना ‘सइयाँ अरब गइले ना’ से लिहल बा। इ गाना खेसारी के करियर के एगो माइलस्टोन गाना कहल जा सकेला काहें कि एकरा बाद खेसारी के लोकप्रियता तेजी से बढ़ल। एमें उनकर लौंडा नाच के लोग चाव से देखल आ बाद में ई खेसारी के सिग्नेचर स्टाइल बन गइल जेकरा के अभियो खेसारी भुनावत रहेलें। फिल्म के नाम उनके हिट गाना पर रखला के पीछे के रणनीति भी इहे बा कि दर्शक के लुभावल जा सके। बाकिर फिल्म लोगन के केतना लुभाई ई त बाद में पता चली।
फिल्म के निर्माण यशी फिल्म्स कइले बा बाकिर एह में तीन गो निर्माता बाड़ें, अभय सिन्हा, प्रशांत जम्मूवाला आ अपर्णा शाह। फिल्म के शूटिंग दुबई के सुंदर लोकेशन पर भी भइल बा। फिल्म के लेखक भोजपुरी सिनेमा खातिर लगभग 80 गो फिल्म लिख चुकल मनोज के। कुशवाहा बाड़ें। एकर निर्देशक प्रेमांशु सिंह बाड़ें जे भोजपुरी के कई गो सफल फिल्म दे चुकल बाड़ें। फिल्म के संगीत ओम झा के बा।
कहानी:
हीरो एगो साधारण परिवार से बा। एक बेर साइकिलिंग करत में ओकर टक्कर हिरोइन से अचके हो जाता आ टकरइला के बाद का होला, रउरा जानते बानी। धीरे-धीरे अंखलड़उअल से शुरू होके दिल लगउअल तक बात पहुँचता बाकिर मुश्किल ई बा कि हिरोइन अमीर बाप के दुलरी बेटी बाड़ी आ हीरो गरीब त दुनू के क्लास में काफी अंतर पड़ जाता। हिरोइन के मामा जवन फिलिम में कॉमिक रिलीफ़ खातिर रखल गइल बाड़ें (ई आजमावल फार्मूला बा कि मुख्य विलेन के साला जरूर मसखरा होला जे गंभीर दृश्यन में भी कॉमेडी लिआवत रही), उ अपना भगिनी के हीरो के साथे देख लेतारें अउर घर पs बता देतारें। बाप बेटी खातिर बहुत फिक्रमंद रहता, जाहिर बा उ बेचैन हो जाता। लेकिन, जब ओकरा पता चलता कि दुनू एक दोसरा के बहुत प्यार करेलें त उ हीरो से डील करsता। डील होता कि हीरो 15 दिन में 15 लाख रुपया कमा के लिआई त बाप हिरोइन के बियाह ओकरा से कर दी। हीरो बड़ा फेर में पड़sता। बाकिर कसहूँ जोगाड़-तोगाड़ कs के दुबई कमाए चल जाता। उहाँ जाता त ओकरा कवनो कामे नइखे मिलत। तले ओकरा जिनगी में एगो अमीर लइकी आवत बिया आ ओकरा के बड़ बड़ जगह के सैर करावत बिया। दरअसल उ लइकी हीरो के फाँसे आइल बिया जवन बाद में पता चलत बा। हीरोइन के बाप असल में हीरो से अपना लइकी के बियाह नइखे करे के चाहत, एही से झूठमूठ के डील करके ओकरा के रास्ता से हटावत बा आ एने लइकी के बियाह कहीं और करे के तइयारी करत बा। हीरो दुबई में फंस गइला के बाद कइसे अपना वतन वापस लवटत बा, कइसे उ अपना प्रेमिका के पावत बा आ कइसे ओकरा बाप के प्रपंच के जवाब देता आ ओकर विचार बदलत बा, इहे फिल्म में आगे देखावल बा। ई देखे खातिर दर्शक के सिनेमा घर में जाए के पड़ी।
संगीत:
फिल्म के संगीत ओम झा के बा आ गीत कई गो गीतकार लोग लिखले बा। गीत कवनो जुबान पर चढ़े वाला नइखे। हाँ कुछ समय तक थिरका जरूर सकेला। फिल्म के एगो गाना ‘जब पटना वाली ने दिल तोड़ा तो पटाया गुजरात वाली को’ बड़ा वायरल होता अउरी विवाद के कारण भी बनल बा।
निर्देशन और अभिनय:
फिल्म के निर्देशन प्रेमांशु सिंह के बा जे खेसारी के साथ लगभग आधा दर्जन फिल्म कर चुकल बाड़ें। उनकर खेसारी के साथे एगो फिल्म बलम जी आई लव यू काफी सफल फिल्म रहल। निर्देशक रोमांटिक कॉमेडी के साथे एक्शन के छंवक वाला फिल्म बनावेले आ एह फिल्म में भी उनके उहे अंदाज लउकल बा। खेसारी के जवन टिपिकल कॉमेडी स्टाइल होला ओकरा से इतर दृश्य के बनावल गइल बा। फिल्म में अभिनय जेकर सराहे वाला बा उ हिरोइन के बाप के बा बाकिर शुभी शर्मा भी ठीक लागत बाड़ी। काजल आ खेसारी जइसन करेला लोग ओइसने कइले बा लोग। फिल्म के नायक-नायिका के केमिस्ट्री कुछ खास जमल नइखे जबकि दुनू जाना के जोड़ी के लगभग दू दर्जन से ऊपर फिल्म आ चुकल बा।
फिल्म कुछ खास कमाल नइखे देखवले बाकिर दुबई के लोकेशन बड़ा सुंदरता से देखावल गइल बा जवना खातिर छायाकार सरफराज खान के सराहे के चाहीं। फिल्म खेसारी के फैन सब के ध्यान में रख के बनावल गइल बा।
निरहुआ के फिल्म रोमियो राजा शिक्षा माफिया के वर्चस्व पर सवाल कर रहल बा
कवनो भी देश में ओकरा नागरिक खातिर शिक्षा आ स्वास्थ्य के बड़ा महत्व बा आ अधिकांश देश एकरा के कर निशुल्क यानी कि टैक्स फ्री रखले बा काहें कि ई उद्योग ना बल्कि सेवा ह आ एहसे धन ना बल्कि पुण्य कमाइल जाला। बाकिर भारत में ई दुनू निशुल्क होखला के बावजूदो उद्योग के बड़ साधन बन गइल बा। भारत में अधिकांश लोग अपना लइका-बच्चा के प्राइवेट स्कूल-कॉलेज में पढ़ावत बा आ आपन इलाज प्राइवेट अस्पताल में करावत बा। सरकारी में उहे जाता जेकरा लगे प्राइवेट में जाए के बूता नइखे। हालांकि एकरा पीछे कई गो कारण बा आ एही सब के मुद्दा बना के एगो भोजपुरी फिल्म बनल बा, रोमियो राजा। नाम से फिल्म कॉमर्शियल लागत बा आ बटलो बा बाकिर निर्माता निर्देशक एतना महत्वपूर्ण विषय लेके फिल्म बनावे के हिम्मत कइले बा लोग, ई कम बात नइखे।
‘तोहर डिजिटल जवानी, इंटरनेशनल बा रानी’ गावत निरहुआ के ई फिल्म एह होली पर रिलीज भइल बा। बतइबे कइनी ह फिल्म के नाम बा ‘रोमियो राजा’। जस नाम बा तस टाइटल रोल निभावत निरहुआ के चरित्र भी बा। स्टाइलिश लुक अउरी चटख रंग के कपड़ा पहिन के घूमे वाला लइका आ एगो तेज तर्रार, केहू से ना डेराये वाली, अपना हक खातिर लड़-भिड़ जाए वाली लइकी के बीच रचल-बसल कहानी बा, रोमियो राजा।
सोहम फिल्म्स के बैनर तले बनल ई फिल्म के ट्रेलर पिछले साल रिलीज भइल आ एकर प्रदर्शन भी पिछला साल होखे वाला रहे बाकिर कोरोना के बढ़त प्रभाव फिल्म के रिलीजिंग रोक देलस। अबकी होली पर एकरा के रिलीज त कइल गइल ह बाकिर एह बेरी भी कोरोना के मार फेर बढ़ रहल बा आ सिनेमाहॉल पर एकर असर बा। हालांकि निरहुआ के फैन फॉलोइंग बहुत बा त एह से आशा बा कि फिल्म कलेक्शन कर पाई। भोजपुरी फिल्म अभी तक मल्टीप्लेक्स में रिलीज ना होला, ऊ सिंगल स्क्रीन तक ही सीमित रहि जाला। सिंगल स्क्रीन के संख्या भी कम हो रहल बा। एह से भोजपुरी फिल्मन के कलेक्शन पर बड़ प्रभाव एकरो पड़ेला। एही से अक्सर भोजपुरी फिल्म के डिजिटल प्लेटफ़ॉर्म पर ही बिजनेस हो पावेला आ एह में निरहुआ के धाक बा। उनकर कई गो फिल्मन के व्यूज कई सौ मिलियन में बा।
फिल्म ‘रोमियो राजा’ के लेखक-निर्देशक मनोज नारायण बाड़ें जे एकरा से पहिले भी निरहुआ के साथे ‘शेर-ए-हिंदुस्तान’ बना चुकल बाड़ें। इ फिल्म होली 2019 में रिलीज भइल रहे आ बॉक्स ऑफिस पर अच्छा प्रदर्शन कइले रहे। उ फिल्म भी भारत नेपाल के राजनीतिक सामाजिक रिश्ता पर बनल रहे आ भोजपुरी खातिर नया विषय रहे। ‘शेर-ए-हिंदुस्तान’ भी भोजपुरी में ढर्रा पर बन रहल फिल्मन से हट के बनल बा।
कहानी:
फिल्म के कहानी नायक नायिका के बीच द्वन्द्व के आस पास बुनल गइल बा। नायक रोमियो राजा एगो अनपढ़, नकचढ़ल, अमीर बाप के औलाद बा जवन अपना बाप के पइसा आ ठाट पर गुमान करsता आ पूरा दुनिया के आपन बपौती समझत बा। हीरो के बाप बिहारी सिंह शिक्षा माफिया बाड़ें। ई किरदार दिनेश लाल यादव निरहुआ निभवले बाड़ें। फिल्म के हिरोइन एगो सरकारी हेडमास्टर के बेटी बिया जवन ना केहू से डेरात बिया आ ना अपना अधिकार से समझौता करत बिया। इ भूमिका आम्रपाली दुबे निभवले बाड़ी।
हीरो के बाप बिहारी सिंह (अवधेश मिश्रा) चाहत बा कि पैसा से, धमकी से, भ्रष्टाचार से, कइसहूँ आपन साम्राज्य बड़ा कइल जाव, नया-नया स्कूल खोलल जाव, अमीर के साथे गरीब के भी बहका के, मजबूर करके लूटल जाव। एह में ओकर साथ देता ओकर लइका माने कि फिल्म के हीरो। फिल्म के हिरोइन मानवता आ सेवा धर्म में भरोसा करत बिया। ऊ अपना पिता के सिखावल मूल्यन पर चलत बिया। बिहारी सिंह सरकारी स्कूल बंद करवावल चाहsतारें, रोमियो ओकरा साथे बा, हीरोइन बीच में दीवार बनके खाड़ा हो जात बिया। एही दरम्यान हीरो के हिरोइन से प्यार हो जाता आ ऊ ओकरा से बियाह करे के जिद कर लेत बा। फेर कइसे कइसे सरकारी स्कूल के खतम करे के प्रपंच होता आ हिरोइन अपना सूझ बूझ आ हिम्मत से बाप बेटा के सामना कर बिया। बिहारी सिंह अउर रोमियो के होश ठिकाने लिआवत बिया आ दिल में मानवता जगावत बिया, इहे फिल्म के कहानी बा। फिल्म के कथा बड़ा सुंदर बा आ एकरा के देखे खातिर सिनेमाहॉल में जाए के चाहीं।
निर्देशन और अभिनय:
फिल्म के लेखन-निर्देशन मनोज नारायण के बा जे अलग हट के विषयन पर फिल्म बनवेलें। उ एकरा से पहिले रानी चटर्जी अउरी विराज भट्ट के लेके कईगो हिट फिल्म दे चुकल बाड़ें। मनोज के निरहुआ के साथे ई दुसरका फिल्म ह बाकिर अउर दु गो फिल्म ई जोड़ी निकट भविष्य में ले आई। फिल्म में कथा आ निर्देशन सराहनीय बा आ लीक से हटके काम करे के कोशिश भइल बा।
अभिनय के मामले में अवधेश मिश्रा आ आम्रपाली के काम सराहनीय बा। निरहुआ भी आपन चरित्र के बढ़िया से निभवले बाड़ें आ उनके नेगटिव अउरी पाज़िटिव शेड दुनू जमल बा। संजय महानंद, प्रकाश जैस आ मनोज टाइगर सरकारी टीचर के भूमिका में बा लोग जे खात त बा सरकार के बाकिर गुण बोर्डिंग स्कूल के गावत बा लोग। ई लोग भी अपना किरदार से न्याय कइले बा लोग।
संगीत:
फिल्म के संगीत मधुकर आनंद के बा। फिल्म के एगो गाना ‘डिजिटल जवानी’ बड़ा लोकप्रिय भइल बा आ एह के विडिओ के कोरियोग्राफी भी बढ़िया भइल बा। फिल्म में एगो गाना संजय महानंद पर फिल्मावल बा जवन थोड़ा आश्चर्य भरल बा काहें कि अक्सर कॉमेडियन के खाली कॉमिक रिलीफ़ तक ही सीमित रखल जाला। गाना भी अच्छा बा आ बढ़िया से पिक्चराइज कइल बा।
रोमियो राजा एगो लीक से हट के विषय पर बनल एक सार्थक फिल्म बा आ एकरा के देखे सिनेमाहॉल में जाए के चाहीं। ताकि एह तरह के फिल्मन के आमद भोजपुरी में भी बढ़े आ सिनेमा के उद्धार हो सके।


text:
टटका खबर
September 18, 2011
(अतवार 18 सितम्बर)
- बलिया में भूकंप के हल्का झटका साँझ ६ बज के १४ मिनट पर महसूस भइल. झटका बहुते हलुका रहल. बतावल जात बा कि भूकंप के केन्द्र सिक्किम में रहुवे आ भूकंप पूरा उत्तर भारत में आइल रहे.
- आगरा के जय हास्पिटल में बम विस्फोट से छह लोग घाहिल.
- बसपा के बलिया जिलाध्यक्ष इन्दल राम कहले कि बलिया सदर से मंजू सिंह के टिकट कटे के बाति झूठ आ अफवाह ह.
- गुजरात के मुख्यमंत्री नरेन्द्र मोदी तीन दिन के अनशन पर.
- प्रधानमंत्री मनमोहन सिंह के चिट्ठी लिख ले मुख्यमंत्री मायावती मुसलमानन ला आरक्षण मँगली.
- भारत लीबिया के अंतरिम परिषद के समर्थन कर दिहलसि.
- नौ सितंबर के खतम भइल हफ्ता में विदेशी पूंजी भंडार में 4.29 अरब डॉलर के गिरावट दर्ज भइल बा.


text:
लखनऊ
पिछिला 24 घंटा में काल्ह 29 मई साँझ ले उत्तर प्रदेश में कोरोना वायरस संक्रमण के 275 गो केस बढ़ल बा। एह केसन के बढ़ला के बाद उत्तर प्रदेश में कोरोना वायरस संक्रमण के कुल्ह 7,442 केस हो गइल बा।
आज उत्तर प्रदेश में कुल्ह 2,834 केस एक्टिव बा अउरी अबले 4,410 लोग डिस्चार्ज हो गइल बा। आज 195 मरीज डिस्चार्ज भइलें हँ। बाकिर 4 मरीजन के मृत्यु भइला के बाद कोरोना वायरस के संक्रमण से मरे वाला लोगन के संख्या बढ़ि के 201 हो गइल बा।
उत्तर प्रदेश में अब ले सभसे बेसी बढ़त 21 मई के 340 केस बढ़ल रहल।
उत्तर प्रदेश में कोरोना वायरस संक्रमण के अबले खाली 2,70,920 टेस्ट भइल बा। आबादी के हिसाब से ई बहुत कम बा।


text:
अबकी गणतंत्र दिवस पर गाँधी जी बहुत मन परलें हं. लाल किला पर तिरंगा के अपमान देख के भोंकार पार के रोअल आ कलपल होइहें गाँधी जी. उनका अहिंसा के सिद्धांत के भीतर हिंसा के दांत किटकिटात होई. का उ अइसने भारत के सपना देखले रहलें ?
उ कबो ना सोचले होइहें कि किसान के रूप ध के भेड़िया एह देश के अस्मिता के खइहन-चबइहन सन.
गाँधी जी के टाइम में अंगरेजन के दलालन के लेके एगो गीत बड़ा लोकप्रिय रहे-
‘मालिक के खेत, अंगरेज के प्रेत
चेत, चेत रे मन चेत….’
काथा का कहे के बा. इशारा रउरा बुझते बानी. अंगरेजन के दलाल कसाई बन के नोंचsसन किसान के. ओह दलालन में भारतीय लोग भी शामिल रहे. लाल किला पर भी इहे भइल. देश के दुश्मन के इशारा पर भारतीय दलाल तांडव कइलन ह सन. किसान अइसन कबो नइखन कर सकत.
ओह घरी मेहनत के कमाई खाये वाला किसान हरदम तनाव आ चिंता-फिकिर में रहस. उनका कपार पर हरदम करजा चढ़ले रहे. जान हरदम सांसत में रहत रहे-
‘फिकिरिया मरलस जान रे फिकिरिया मरलस जान
करजा काढ़ के खेती कइली, मर गइले सब धान,
बैल बेच रजवा के देनी, सहुआ कहेला बेइमान
रे फिकिरि, मरलस जान…’
लोकगीत माने आम आदमी के मन के दुःख-दरद. साधारण मनई के भावना के अभिव्यक्ति. तब नीलहा खेती के लेके जवन गीत फूटल ओह से किसानन के दुरदसा आ टूटल मनोभाव के अंदाजा लगावल जा सकेला.
‘भलइक निलहवा के राज, अब कइसे जिअबू बकरियो?…’
नील के पतई बकरी भा माल-मवेशी ना खालें. एह से नील के खेती से आदमी के खाए खातिर अन्न के अभाव त रहबे कइल, माल-जाल के चारा भी एगो समस्या रहे. अतने ना अंग्रेजवा बाहर के धनगर खेत दह गइला पर गोंयड़ा (घर के पास) के जमीनों में नील बोए पर मजबूर करsसन, जबकि अइसन जमीन में किसान बहुधा साग-सब्जी उपजावेलन. मतलब तरो-तरकारी पर आफत रहे.
गाँधी जी बहुत दुखी भइलन. उनका विश्वास हो गइल कि किसान भाई लोग सच माने में अंगरेजन के जुलुम से ऊब चुकल बा. जमींदार अंग्रेज के साथे मिलके ना खाली उनका पर अत्याचार करत बाड़न बलुक मिल के जोंक नियर खुद भी किसान के खून चूस रहल बाड़न.
तब, गांधी जी बड़ा चतुराई से पहिले मेहनती किसान आ दलाल जमींदारन के बीच के अंतर पटलन आ तब जब सबके एक जुट देखलन त निलहन के खिलाफ आन्दोलन छेड़ दिलहन. ऊ सरकार के कई गो आदेशो ना मनलन. उनका सफलता मिलल.
आजो, तब के घटना देश के जनता खातिर सीख बा कि अलग-अलग आपस में बंट के बाहरी भा भीतरी दुश्मन से ना लड़ल जा सके.
गांधी के आइल जमाना हो,
देवर जेलखाना अब गइले.
जब से तपे सरकार बहादुर,
भारत मरे बिनु दाना,
हाथ हथकडि़या, गोड़वा में बेंडि़या,
देसवा बनि हो गइल दिवाना
मरम राखि लेहु भारत भइया,
चरखा चलावहु मस्ताना
गांधी जवाहर काम कइले मरदाना,
देवर अब जेलखाना हो गइले
अइसन हालत में गाँधी जी के नेतृत्व के जनता-जनार्दन के समर्थन मिलल. लोग विदेशी कपड़ा उतार के फेंके खातिर तइयार भइल. लोकमानस के ई धारणा लोकगीत के एह पंक्तियन में बखूबी चित्रित भइल बा-
मानऽ गांधी के बचनवा,
दुखवा हो जइहें सपनवा
तन से उतारऽ कपड़ा विदेसी,
खद्दर के कइ ल धरनवा
चूंकि गाँधी जी के कर्मस्थली चंपारण रहे, बिहार रहे, भोजपुरी क्षेत्र रहे. एह से भोजपुरी के लोकगीतन में गाँधी जी खूब गूँजल बाड़न. कहल जाला कि उ बिहारे के धरती ह जवन गाँधी जी के मोहनदास से महात्मा बनवलस – महात्मा गाँधी. एतना प्यार आ सम्मान उनका अपना जन्मस्थली से भी ना मिलल. एह से गाँधी के लेके भोजपुरी में किसिम-किसिम के गीत बा.
एगो बिआह के गीत में गांधीजी आ दोसर नेता लोग के इंग्लैंड-यात्रा के ससुरार के यात्रा बतावत राष्ट्रीय भावना के भाव प्रकट भइल बा-
बान्हि के खद्दर के पगरिया,
गांधी ससुररिया चलले ना
गांधी बाबा दुलहा बनले,
नेहरू बनले सहबलिया,
भारतवासी बनले बराती,
लंदन के नगरिया ना
गांधी ससुररिया चलले ना
9 अगस्त, 1942 … भारत छोड़ो आंदोलन के समय गाँधी जी से जनता के जुड़ाव देखल जाय –
गांधी के आइल जमाना,
बलम अब रउओ चली जेलखाना
अब ना सहब हम जुलमिया
बलम हमहूं जायब भले जेलखाना
फिरंगिया भइल दुश्मनवां
बलम अब रउओ चली जेलखाना
फुटलि किरनिया पुरुब असमनवां अब ना रूकी संग्रमवा
बलम अब रउओ चली जेलखाना
गांधी के आइल जमाना
बलम अब रउओं चली जेलखाना
सन 1942 के आंदोलन के समय हीं जनकवि रामदेव द्विवेदी अलमस्त जी के एगो गीत के बड़ा शोर रहे –
तोरा घरवा में पइसल बाटे चोर
अंजोर क के देख भईया ना.
ओही तरी आपातकाल के समय दिघवारा, सारण, बिहार के कवि राजेश सिंह ‘राजेश’ के लिखल गीत भी काफी लोकप्रिय भइल रहे-
कुछ दिन जीयतऽ त, माहूर घोरी पियतऽ
देशवा के बिगरल हालात हो गांधी जी
देशवा के खातिर, मानऽ गोहारऽ मोरऽ
फेरू से लेई लऽ, अवतार हो गांधी जी
रसूल मियां के गीत केकरा इयाद ना होई –
छोड़ द बलमुआ जमींदारी परथा
सइयां बोवऽ ना कपास, हम चलाइब चरखा
शादी-विवाह के सुअवसर पर मेहरारू लोग जवन गारी गावत रहे ओह में स्वाधीनता-आन्दोलन के पद-चाप साफ सुनाई पड़त रहे. एगो ‘सुराजी गारी’ में वर-पक्ष कन्या-पक्ष से दहेज के रूप में ‘स्वराजे’ के मांग क रहल बा-
”गांधी बाबा दूल्हा बने हैं
दुल्हन बनी सरकार
चरखवा चालू रहे
वीर जवाहर बने सहबाला
इर्विन बने नेवतार
चरखवा चालू रहे
वालंटियर सब बने बराती
जेलर बने बाजदार
चरखवा चालू रहे
दुलहा गांधी जेवन बैठे
दहेजे में मांगे सुराज
चरखवा चालू रहे
लार्ड बिलिंगडन दौरत आए
जीजा गौने में देबौं सुराज
चरखवा चालू रहे
साल 2019 में रवींद्र किशोर सिन्हा, पूर्व राज्यसभा सांसद के नेतृत्व में गाँधी जयंती 2 अक्टूबर के चंपारण से शुरू भइल, गाँधी संकल्प यात्रा में दिल्ली अउर पूरा बिहार में सांस्कृतिक टीम के नेतृत्व आ कार्यक्रम के संचालन के अवसर हमरा ( मनोज भावुक) मिलल. गाँधी जी पर आ उनका सिद्धांत पर कई गो गीत लिखनी. कुछ साल हमरा पूर्वी अफ्रीका में भी रहे के अवसर मिलल बा. उहाँ गाँधी जी के प्रति जवन भाव देखनी, ओह भाव के हिंदुस्तान में बहुत आभाव बा.
इहाँ त पीठ पीछे गाँधी जी के गरियावे वाला भी लोग बा. दोसरा तरफ सच्चाई ई बा कि गाँधी जी पूरा दुनिया में भारत के ब्रांड अम्बेसडर बाड़े. आजो कई जगे हिंदुस्तान के गाँधी के देश कहल जाला. एह महानायक के समझे खातिर इनका के ठीक से पढ़ल आ पढावल जरुरी बा.
इनका के ठीक से पढ़ लीहल जाव आ समझ लीहल जाव त हई गणतंत्र दिवस के लाल किलवा पर जवन भइल ह, उ कबो ना होइत. आदमी एतना कबो ना गिरित.
लोक में गांधीजी के देव तुल्य मानल जात रहे. एही से उनकर हत्या भइला पर नाथूराम के कोसत लोक के अभिव्यक्ति एह रूप में भइल बा —
गांधी रहले देसवा के रतनवा रे हरि
आजादी के सिपाही रहले
अहिंसा के पुजारी रहले
रे रामा नाथू लिहलै अल्हर परनवां रे हरि
गांधी के शहादत पर भी भोजपुरिया इलाका कराह उठल रहे. एह भाव के लोकगीत में देखल जा सकत बा-
बापू के सुरतिया
नाहीं भुले दिनवा-रतिया,
जियरा पागल भइलें ना.
नाचे अंखिया के समनवा
जियरा पागल भइलें ना..
आज गाँधी जी के पुण्यतिथि प हम उनका पावन स्मृति के नमन करत बानी.
(लेखक मनोज भावुक सुप्रसिद्ध भोजपुरी साहित्यकार हैं.)
पढ़ें Hindi News ऑनलाइन और देखें Live TV News18 हिंदी की वेबसाइट पर. जानिए देश-विदेश और अपने प्रदेश, बॉलीवुड, खेल जगत, बिज़नेस से जुड़ी News in Hindi.
हमें Facebook, Twitter, Instagram और Telegram पर फॉलो करें.


text:
तबादला करे के मौका ना मिलला से परेशान मंत्री के इस्तीफा
July 2, 2021
(टटका खबर,, शुक, आषाढ़ अन्हरिया अष्टमी, 2078 विक्रमी)
बिहार सरकार में समाज कल्याण मंत्री मदन सहनी काल्हु इस्तीफा देबे के आपन ट्वीट में कहलन कि जदयू विधायक राज्य के अधिकारियन के मनमानी से परेशान बाड़ें. मंत्री का स्तर से होखे वाला तबादला पोस्टिंग अधिकारिए स्तर पर हो रहल बा. एह हालात में मंत्री बनल रहला के कवनो मतलब नइखे. हालांकि इहो कहलन कि ऊ सरकार में भलहीं ना रहसु बाकिर मुख्यमंत्री नीतीश कुमार से सटल रहीहें.
महाराष्ट्र के गृहमंत्री रहल अनिल देशमुख पर पुलिस अधाकारियन का मार्फत नाजायज वसूली करावे के अछरंग गाढ़ होखल जा रहल बा. ट्रांसफरो-पोस्टिंग में भठियरपन के आरोप उऩुका पर लगावल गइल बा. मुंबई के शराब बार मालिकन से करोड़न रुपए वसूले आ हवाला क फर्जी कंपनियन के पहुंचावे आ फेर ओहनी से दान का रूप में उहे धऩ वापस अपना ट्रस्ट में मंगवावे का मामिला में ईडी उनुका पर कार्रवाई करे के जमीन बनावे में लागल बा. देशमुख के दू गो सहयोगियन के एही मामिला में गिरफ्तार कइल जा चुकल बा. उनुकर नेता शरद पवार आ महाराष्ट्र के मुख्यमंत्री उद्धव ठाकरे मानत बाड़ें कि देर सबेर उनुकर गिरफ्तारी होखहीं के बा आ ओह हालत में ओकरा बदनामी सरकारो के होखे वाला बा.
बुध के देर रात उत्तर प्रदेश में संतकबीरनगर नगर से भारतीय जनता पार्टी के पूर्व सांसद रहल आ देवरिया सांसद रमापतिराम त्रिपाठी के बेटा शरद त्रिपाठी के पचासे बरीस का उमिर में गुरूग्राम के मेदांता अस्पताल में निधन हो गइल. ऊ लीवर का बीमारी से लमहर समय से बीमार रहलन. साल 2014 के लोकसभा चुनाव में ऊ संतकबीरनगर संसदीय क्षेत्र से जीतलरहलें बाकिर 2019 के लोकसभा चुनाव से पहिलहीं उनुकक विवाद ओहिजा के एगो भाजपा विधायक से हो गइल जवना का बाद उनुका के टिकट ना दिहलसि भाजपा. बाकिर उनुका बाबूजी रमापति राम त्रिपाठी के देवरिया से चुनाव लड़वलसि भाजपा.
हर साल दू बेर होखे वाला कश्मीर के राजधानी दरबार मूव के करीब चार सौ साल पुरान परंपरा एह साल से खतम करा दीहलन ओहिजा के उप राज्यपाल मनोज सिन्हा. एह दरबार बदल में कई करोड़ के खरचा त होखते रहल, ऊपर से एही चलते अधिकारियन के दू दू जगहा आवास देबे के पड़त रहुवे. जाड़ा का समय राजघानी जम्मू बन जात रहुवे आ गरमी का समय श्रीनगर. उप राज्यपाल के मानना बा कि जब दुनु कार्यालय ई कार्यालय बनावल जा चुकल बा त एह परम्परा के अब कवनो जरुरत नइखे रहि गइल. अधिकारियनो के कह दीहल गइल बा कि एगो आवास खाली क देव लोग. राज्यपाल के कहना बा कि एह बदलाव से बचे वाला धन के उपयोग राज्य के वंचितन के सुविधा देबे में इस्तेमाल कइल जाई.
मायावती राज में स्मारकन के बनवावे में कइल गइल 4200 करोड़ के घोटाला मामिला में निगरानी विभाग ओह घरी बसपा मंत्री रहल नसीमुद्दीन सिद्दीकि आ बाबू सिंह कुशवाहा के नोटिस भेजले बिया कि ऊ लोग आपन बयान देसु. बरीस 2013 से चलत एह मामिला में अबहीं ले नाहियो च डेढ़ दर्जन लोग के गिरफ्तार कइल जा चुकल बा आ कई गो अफसरन आ ठीकेदारन के संपति जब्त कइल जा चुकल बा. जाने जोग बा कि पत्थर मंगवावल त गइल मिर्जापुर से बाकिर ओकरा के राजस्थान से मँगवावल देखा के बड़हन घोटाला कइल गइल रहे.


text:
देवरिया
देवरिया में अदालत ने सेक्स कांड के तीन आरोपी को भेजा रिमांड पर देवरिया 18 अगस्त (वार्ता). उत्तर प्रदेश में देवरिया के अपर सत्र न्यायाधीन के अदालत मां विंध्यवासिनी महिला प्रशिक्षण एवं समाज सेवा संस्थान से संचालित बाल गृह बालिका, बाल गृह शिशु और सुधार गृह के तीन गो आरोपियन के तीन दिन ला रिमांड
देवरिया, 25 मई (वार्ता) उत्तर प्रदेश के देवरिया टीसन प हजूम लेके चहुँपे, ढ़ोल नगाड़ा बजावे आ नारेबाजी कइला का अछरंग में कांग्रेस के देवरिया जिलाध्यक्ष समेत करीब दी सौ लोग पर रेल पुलिस मुकदमा दर्ज कइले बिया. रेलवे प्रोटेक्शन फोर्स (आरपीएफ) के प्रभारी निरीक्षक अभय कुमार राय आजु बतवलन कि काल्हु सँझिया युवा कांग्रेस
जहराइल खाना खा के 100 लोग बीमार आरा 07 मई (वार्ता) भोजपुर जिला के पीरो इलाका के बरौली गांव के अक्षय लाल का घरे शादी का दौरान खाना खइला का बाद करीब 100 लोग के तबियत खराब होखे लागल आ कै करे लागल लोग. सभका के आरा आ पीरो के अस्पतालन में भर्ती करावल गइल.
घर के तीन बेकत के मौत के खबर सुन के बेहोश भइली पत्नी आज़मगढ़, 06 मई (वार्ता) आजमगढ़ के कंधरापुर इलाका में कार का चपेटा में आके दादा-पोता के मौत हो गइल आ ई खबर सुन के पहिलहीं से अस्पताल में भरती विकलांग पिता के जान निकल गइल. पुलिस बतवलसि कि कप्तानगंज के कौड़िया बाजार
देवरिया,13 अप्रैल (वार्ता). देवरिया के बरहज विधानसभा क्षेत्र से भाजपा विधायक सुरेश तिवारी के मुख्यमंत्री योगी आदित्यनाथ पर आरोप बा कि ऊ कवनो विधायक के बाति नइखन सुनत. सुरेश तिवारी शुक का दिने अपना गांव रनियहंवा में मीडिया कर्मियन से बातचीत का दौरान ई आरोप लगवलन. कहलन कि जबे कबो कवनो भठियारा अधिकारी के शाकायत
देवरिया,13 अप्रैल (वार्ता). देवरिया के बरहज इलाका में दू गो मोटरसायकिलन के टक्कर में एगो दारोगा के मौत हो गएल आ दू जने घवाहिल हो गइलें पुलिस से पता चलल कि गाजीपुर जिला के सैदपुर इलाका के मूल निवासी अजय कुमार पाठक (50 बरीस के) बरहज थाना में तैनात रहलें. काल्हु साँझ गश्ती करत मोटरसायकिल
देवरिया,13 अप्रैल (वार्ता). देवरिया सदर कोतवाली इलाका में एगो लइकी काल्हु प्रेम वियोग में फांसी लगाके जान दे दिहलसि. पुलिस सूत्र आजु बतवलें कि सदर कोतवाली इलाका के एगो गांव में 17 बरीस के लइकी काल्हु साँझ अपना घर में ओढ़नी से फाँसी लगा के जाल दे दिहलसि. बतावल जात बा कि गाँवे के एगो
ट्रैक्टर से कचरा के चालक के मौत डेहरी आन सोन 07 अप्रैल (वार्ता). रोहतास जिला के डेहरी नगर इलाका में भइल एगो सड़क हादसा में गोपी बीघा के 30 बरीस उमिर के सत्येंद्र महतो अपने ट्रैक्टर से दबा के मर गइलें. ऊ अपने ट्रैक्टर चला के जात रहलें जब बस पड़ाव का नियरा एगो बालू
देवरिया, 29 मार्च (वार्ता). देवरिया पुलिस सलेमपुर इलाका में एगो बोलेरो से तस्करी क के बिहार ले जाइल जात 34 पेटी शराब धइलसि. पुलिस प्रवक्ता बतवलें कि सूचना मिलल रहुवे कि एगो बोलेरो से कुछ लोग नाजायज तरीका से शराब लेके बिहार जाए के तइयारी करत बाड़ें. एकरा बाद पुलिस मझौलीराज के हनुमान चौक का
देवरिया, 27 मार्च (वार्ता). गोरखपुर मण्डल में पूर्वांचल बैंक के हड़ताल का दुसरका दिने एक करोड़ रूपिया से बेसी के लेन देन पर असर पड़ल. ग्रामीण बैंक आफिसर्स एसोसिएशन के बैनर तर बैंक कर्मी तीन दिन के हड़ताल पर बाड़ें. एसोसिएशन के महामंत्री सुरेश चंद्र श्रीवास्तव ‘यूनीवार्ता’ के बतवलें कि गोरखपुर मण्डल के देवरिया, गोरखपुर,
देवरिया, 27 मार्च (वार्ता). देवरिया के बरहज इलाका में एगो बदमिजाज आशिक अपना एक तरफा प्यार में पगला के अपना माशूका के गोली मार दिहलसि. पुलिस से पता चलल कि ऊ नवहिल अपना महतारी साथे सोमार का साँझे मंदिर से दर्शन क के घरे लवटत रहत जब पुराना बरहज वार्ड में रहे वाला मानवेन्द्र जायसवाल
बिहार के औरंगाबाद में कर्फ्यू औरंगाबाद 26 मार्च (वार्ता). औरंगाबाद जिला प्रशासन रामनवमी जूलूस पर भइल पथराव का बाद भइल उपद्रव के देखत शहर में कर्फ्यू लगा दिहले बावे. उपद्रवी महाराजगंज बाजार के कई एक दुकान में आग लगा दिहले रहलें. हालांकि अब हालात काबू में बा. विद्यालय का नियरा से औरत के लाश मिलल
माई के प्रताप से एहिजा अंग्रेजनो के माथ नवावे पड़ल रहुवे देवरिया, 22 मार्च (वार्ता). देवरिया जिला मुख्यालय से करीब सात किलोमीटर दूर अहिल्वार गांव में अहिलवार देवी के प्रताप का आगे अंग्रेजनो के आपन फैसला बदलत माई के प्रताप का आगे माझ नवावे के पड़ल रहुवे. जानकार बतावेलें कि करीब 110 साल पहिले बनारस
सोनभद्र में ट्रक के धक्का से एक आदमी के मौत सोनभद्र, 21 मार्च (वार्ता) चोपन इलाका में कोटा ग्राम पंचायत के रानीताली के ओम प्रकाश (40) बुध का साँझ वाराणसी-शक्तिनगर सड़क पार करत रहलें जह डाला का ओर से आवत एगो ट्रक उनुका के धक्का मार दिहलसि आ ऊ गिर के ओकरा चक्का का नीचे
बिहार में प्रॉपर्टी डीलर के गोली मारिके हत्या आरा 19 मार्च (वार्ता). भोजपुर जिला के भोजपुर इलाका में दौरागंज के आदित्य कुमार सिंह का घरे आजु सबेरे कुछ बदमाश चहुँपले आ दरवाजा खटखटवले सँ. आ आदित्य जइसहीं दरवाजा खोलले उनुका के गोली मार दिहले सँ बदमाश आ फरार हो गइले सँ. आदित्य के ओहिजे मौत
हम के बागी नेता नरेंद्र सिंह जदयू में शामिल होखिहें पटना 18 मार्च (वार्ता) हिन्दुस्तानी आवाम मोर्चा (हम) के बागी नेता नरेंद्र सिंह गोल पर दावा करत अपना समर्थकन समेत राजग के घटक जनता दल यूनाईटेड में शामिल होखे के एलान कइलन. कहलन कि गोल के बइठक में जीतन राम माँझी के हटा के सीनियर
चारा घोटाला के एगो अउर मामिला में शनिचर का दिने फैसला रांची 16 मार्च (वार्ता). केंद्रीय जांच ब्यूरो के विशेष अदालत में पुरनका बिना बाँटल बिहार के कुख्यात अरबों रुपिया के चारा घोटाला के एगो मामिला, दुमका कोषागार से अवैध निकासी, के फैसला काल्हु शनिचर का दिने सुनावल जाई. सीबीआई के विशेष न्यायाधीश शिवपाल सिंह
वाराणसी आ पटना के बीचे सफर भइल आसान वाराणसी, 12 मार्च (वार्ता). प्रधानमंत्री नरेंद्र मोदी आजु मंडुवाडीह रेलवे स्टेशन पर ‘‘जन शताब्दी एक्सप्रेस” के हरियर झंडी देखाके बिहार के राजधानी पटना ला रवाना करवलन. बतावल जात बा कि ई गाड़ी संख्या 15125 वाराणसी के मंडुवाडीह टीसन से रोज सबेरे सवा छह बजे रवाना होखल करी
देवरिया, 07 मार्च (वार्ता). देवरिया जिला जेल में बन्द पहिले सांसद रहल आ फूलपुर लोकसभा क्षेत्र में होखत उप चुनाव में निर्दल उम्मीदवार अतीक अहमद के बैरक से आजु प्रतिबन्धित सामान बरामद भइल बा. आधिकारिक सूत्र बतावत बाड़ें कि काल्हु देवरिया जिला प्रशासन अचके में अतीक अहमद के बैरक के जांच पड़ताल शुरू क दिहलसि.
देवरिया, 07 मार्च (वार्ता) खामपार इलाका में बेखौफ बदमाश काल्हु राति एगो सर्राफ से लाखों के जेवरात लूट लिहले। पुलिस सूत्र बतावत बाड़े कि भिंगारी बाजार कस्बा निवासी राजेश वर्मा के भाटपारानी-भिंगारी मार्ग के फफेलिया मोड़ पर सोना के गहना के दुकान बा। ऊ काल्हु साँझ दुकान बंद क के डिग्गी में गहन रख के
Older Posts››
‹‹Newer Posts


text:
रमन सिंह कांग्रेस के ललकरले कि उ अजीत जोगी के मुख्यमंत्री उम्मीदवार घोषित क देव
November 11, 2013
रायपुर 10 नवम्बर (वार्ता) छत्तीसगढ के मुख्यमंत्री रमन सिंह कांग्रेस के ललकरले कि उ अजीत जोगी के मुख्यमंत्री उम्मीदवार घोषित क देखावे.
डा. रमन सिंह पत्रकारन से कहलन कि कांग्रेस अबही ले आपन मुख्यमंत्री उम्मीदवार घोषित नइखे कइले जेहसे लोग तुलना नइखे कर पावत. कहलन कि कांग्रेस अपना ओह नेता के सामने ले आवे जे पहिले एहिजा के मुख्यमंत्री रहल. इशारा जोगी का ओर रहल.
झीरम घाटी के नक्सली घटना का बारे में प्रधानमंत्री मनमोहन सिंह आ कांग्रेस उपाध्यक्ष राहुल गांधी के दीहल बयान पर पलटवार करत रमन सिंह कहलन कि के रहे जे स्वं नन्द कुमार पटेल के मुख्यमंत्री उम्मीदवार घोषित ना करे देत रहल आ के खुदे मुख्यमंत्री के दावेदार रहल. एकर जांच करा लीहल जाव त सगरी साँच सामने आ जाई.


text:
रसोई गैस के दाम में बड़हन कटौती
April 1, 2020
बे सबसिडी वाला गैस सिलिण्डर के दाम में आजु से साढ़े एकसठ रुपिया के कटौती कइल गइल बा. दुनिया भर में तेल आ गैस के दाम में आ रहल गिरावट का चलते ई करे के पड़ल बा.
पिछलो महीना पहिला मार्च के एकर दाम में 53 रुपिया के कमी कइल गइल रहुवे.
जाने जोग बा कि सभका एही दाम पर सिलिण्डर मिलेला आ गरीब गुरबा के मिले वाला सबसिडी बाद में सीधे ओह लोग का खाता में भेज दिहल जाला. सरकार इहो एलान कइले बिया कि उज्जवला योजना में जवना लोग के गैस कनेक्शन मिलल बा ओह लोग के तीन महीना बिना कवनो दाम दिहले सिलिण्डर मिलल करी.


text:
सांथा प्रमुख के चुनाव मे अरविन्द जायसवाल के समर्थन मे बैठे मदन नारायण सिह
संतकबीरनगर। आज ब्लाक प्रमुख चुनाव सांथा में भाजपा ब्लाक प्रमुख उम्मीदवार अरविंद कुमार जायसवाल के समर्थन में आए मेहदावल विधानसभा के पूर्व प्रत्याशी एवं भाजपा के वरिष्ठ नेता मदन नारायण सिंह के साथ अन्य भाजपा के पदाधिकारी एवं कार्यकर्ता मौजूद रहे।
संतकबीरनगर :सांथा प्रमुख के चुनाव मे अरविन्द जायसवाल के समर्थन मे बैठे मदन नारायण सिह ( रिपोर्ट : विजय कुमार गुप्ता )
सांथा प्रमुख के चुनाव मे अरविन्द जायसवाल के समर्थन मे बैठे मदन नारायण सिह


text:
डायचे विले
डॉयचे वेले (छो: डीडब्ल्यू या डी॰डब्ल्यू॰) जर्मन अन्तराष्ट्रीय प्रसारणकर्ता हवे।
एकर रेडियो आ टीवी दूनो सेवा बाटे। डीडब्ल्यू रेडियो लघु तरंग, इंटरनेट और उपग्रह रेडियो पर 30 भाषवन में प्रसारण करत बाटे। जर्मन भाषा की नाँव "डॉयचे वेले" क अर्थ जर्मन तरंग होला आ एहू क सर्विस ठीक ओइसने बाटे जइसन अउरी अन्तराष्ट्रीय प्रसारणकर्ता कुल बीबीसी वर्ल्ड सर्विस, फ़्रांस 24, वॉयस ऑफ़ अमेरिका, रेडियो कैनेडा इंटरनेशनल, रेडियो फ्री यूरोप आ रेडियो फ़्रांस इंटरनेशनल आदि क बाटे।
1953 से डॉयचे वेले रेगुलर रूप से प्रसारण कइ रहल बाटे। सन् 2003 ले एकर मुख्यालय कोलोन शहर में रहे आ एकरी बाद एके बॉन शहर में स्थानांतरित कर दिहल गइल। टेलिविज़न प्रसारण अब्बो राजधानी बर्लिन से होला।
डॉयचे वेले क वेबसाइट बर्लिन आ बॉन दूनों शहरन से चलावल जाला। 6 फरवरी 2012 के ई सेवा अपनी कई गो ब्रांड में कई ठे महत्वपूर्ण बदलाव कइलस ।[1]
भारतीय चैनल दूरदर्शन की संघे एकर समझौता से एगो प्रोग्राम मंथन देखावल जात बा जवन दूरदर्शन आ डायचे विले दूनों पर आवेला।
संदर्भ[संपादन करीं]
- ↑ गुर्तज़, बिर्गिट (5 फरवरी 2012). "DW introduces new website and TV program" (English में). डॉयचे वेले. पहुँचतिथी 24 सितंबर 2013.


text:
तातल धीकल टटका खबर, शनिचर, 7 नवम्बर 2020
November 7, 2020
अब बिहारो में महाराष्ट्र राज आवे के संकेत मिल गइल बा. एक्जिट पोल में करीब करीब हर चैनल पर राग तेजस्वी सुने के मिलत बा. एगो अकेला चैनल सुदर्शन टीवी बावे जवन अबहियों कहत बा कि बिहार में राजग के सरकार फेर बने जा रहल बा. अब सही खबर त दस तारीख का पहिले मिले वाला नइखे, तबले अपना-अपना पसन्द के चैनल देखत रहीं. रउरा मनोभाव से मोदी @narendramodi पर कवनो अन्तर नइखे पड़े वाला.
जइसन उमीद रहुवे वइसने भइल. बम्बे हाई कोर्ट आखिरकार अर्नव गोस्वामी के जमानत नाहिए दिहलसि. एकर इशारा माननीय न्यायाधीश पहिलहीं कई बेर दे चुकल रहलें बाकिर अर्नव समर्थक ओह इशारा के समुझे से इन्कार करत रहलें.
कोरोना लॉकडाउन का बावजूद इसरो आजु आपन पीएसएलवी 49 ईओएस-01 मिशन के सफल प्रक्षेपण कइलसि. एह रॉकेट से अंतरिक्ष में दस गो उपग्रह प्रक्षेपित कइल गइल. एहमें से चार-चार गो उपग्रह अमेरिका आ लक्जमबर्ग के आ एगो लिथुआनिया के रहुवे. साथ ही हिन्दुस्तानो के एगो उपग्रह भेजल गइल बा जवन बर मौसम में धरती के तस्वीर खींच के भेजल करी.
बिहार विधानसभा चुनाव के आखिरी दौर आजु खतम होखे जा रहल बा. अब उहे लोग वोट देबे से बाकी बा जे बूथ पर आ चुकल बा आ अपना बारी के प्रतीक्षा करत बा. जान जाईं कि साँझ चार बजे ले करीब 54 फीसदी मतदान हो चुकल बा. सबले बेसी मतजान दुसरका दौर में 56 फीसदी भइल रहुवे.
आजु बिहार विधानसभा चुनाव के तिसरका आ आखिरी दौर के मतदान चालू बा. 78 सीटन पर हो रहल आजु के चुनाव मे दुपहरिया ले करीब 20 फीसदी मतदान हो गइल बा. पीएम मोदी बिहारियन के गोहार कइले बाड़न कि वोटिंग के रिकार्ड बने के चाहीं.
आजु भौतिक विज्ञान में नोबेल पुरस्कार से सम्मानित वैज्ञानिक भारत रत्न सी. वी. रमन के आ लाल-बाल-पॉल के क्रांतिकारी तिकड़ी के महान स्वतंत्रता सेनानी बिपिन चंद्र पाल के जंयती ह. आजु रमन साहेब के 132 वीं जयन्ती आ पॉल साहब के 162वीं जयन्ती हवे.पर उन्हें नमन किया. देश आजु अपना एह सपूतन के सागर नमन करत बा.
डोनाल्ड ट्रंप के बयान आइल बा कि अमेरिका के राष्ट्रपति चुनाव में भइल आ हो रहल धांधली का खिलाफ उनुका तरफ से कानूनी कार्यवाही शुरू हो गइल बा. कहलन कि गलत तरीका से जो बाइडेन अपना जीते के दावा मत करसु.
जापान में भूकंप के तेज झटका आवे के खबर आइल बा. टोक्यो के दक्खिन पूरब दिशाईं 960 किलोमीटर का दूरी पर ओगासावारा द्वीपसमूह के चिचीजीमा द्वीप पर एकर केन्द्र रहुवे. जान माल के मुकसान के खबर अबहीं विस्तार में नइखे आइल.
केन्द्र सरकार अगिला साल एक जनवरी से सगरी चरपहियन ला टोल प्लाजा पर फास्ट टैग से भुगतान कइल अनिवार्य क दिहलसि. सड़क परिवहन मंत्रालय आजु शनिचर के जारी अपना विज्ञप्ति में कहलसि कि एह बारे में अधिसूचना 6 नवम्बर के जारी हो गइल बा. राष्ट्रीय परमिट वाला गाड़ियन खातिर त ई पहिलहीं से जरूरी रहुवे.
अफगानिस्तान के दक्खिनी प्रांत जाबुल में प्रांतीय परिषद के कार्यालय का नियरा शनिचर के सबेरे एगो बम विस्फोट कइल गउवे, एह हमला में दू जने के जान चलि गइल बा आ चउदह जने घाहिल बाड़ें.
रउरा अगल बगल कवनो कांग्रेसी के वजूद होखे त जान जाईं कि काल्हु ऊ अपना नोटन के बरखी मनाई. ओही दिने चार बरीस पहिले बड़का नोटन के बन्द कइल गइल रहुवे.


text:
रायपुर । असल बात न्यूज।
हिमाचल प्रदेश के पूर्व मुख्यमंत्री वीरभद्र के निधन पर प्रदेश कांग्रेस ने गहरा शोक व्यक्त किया है। दुख व्यक्त करते हुये प्रदेश कांग्रेस अध्यक्ष मोहन मरकाम ने ईश्वर से इस दुख की घड़ी में परिवारजनों को सहनशक्ति एवं मृत आत्मा को शांति प्रदान करने की प्रार्थना की है।
हिमाचल प्रदेश के पूर्व मुख्यमंत्री वीरभद्र के निधन पर प्रदेश कांग्रेस के कोषाध्यक्ष रामगोपाल अग्रवाल, उपाध्यक्ष गिरीश देवांगन, प्रदेश कांग्रेस संचार विभाग के अध्यक्ष शैलेश नितिन त्रिवेदी, महामंत्री प्रशासन रवि घोष, संगठन महामंत्री चंद्रशेखर शुक्ला, राजेंद्र तिवारी सदस्य, रमेश वर्ल्यानी सदस्य, आर.पी. सिंह सदस्य, सुरेंद्र शर्मा सदस्य, सुशील आनंद शुक्ला सदस्य, विकास दुबे सदस्य, संदीप साहू सदस्य, नितिन भंसाली सदस्य, अधिवक्ता अमित श्रीवास्तव सदस्य ने भी श्रद्धांजलि अर्पित की।
हिमाचल प्रदेश के पूर्व मुख्यमंत्री वीरभद्र के निधन पर प्रदेश प्रवक्ता घनश्याम राजू तिवारी, धनंजय ठाकुर, विकास तिवारी, मोहम्मद असलम, एडवोकेट सुरेंद्र वर्मा, एम.ए. इकबाल, वंदना राजपूत, आलोक दुबे जगदलपुर, अभय नारायण राय बिलासपुर, जनार्दन त्रिपाठी सरगुजा, कमलजीत पिंटू राजनांदगांव, कृष्णकुमार मरकाम धमतरी, अजय गंगवानी, विकास विजय बजाज, प्रकाशमणि वैष्णव, अशुंल मिश्रा ने भी श्रद्धांजलि अर्पित की।


text:
कुकुरन के चिन्हवा दिहलसि चन्द्रयान-2
September 7, 2019
भारत के अन्तरिक्ष अनुसंधान संगठन इसरो के मिशन चन्द्रयान-2 अपना अधिकतर मकसद में सफल साबित होखला का बावजूद अपना उपलब्धि के चित्रांकित करे में असफल हो गइल. काहे कि आखिरी मौका पर ओकर लिंक फेल कर गइल आ ऊ विक्रमलैन्डर से ओकरा उतरला के आंकड़ा हासिल ना कर पवलसि.
चन्द्रयान-2 के प्रक्षेपण से लगाइत विक्रमलैन्डर के चन्द्रमा का दक्षिणी इलाका में उतारें में सफल रहल जहाँ आजु ले दुनिया के कवनो देश अपना उपकरण के नइखे उतार पवले. पूरा देश ओह क्षण के बेसब्री से इन्तजार करत रहुवे आ टकटकी बन्हले अपना टीवी पर आँखि गड़वले रहुवे. पीएम मौदी खुद इसरो का सम्पर्क केन्द्र पर हाजिर रहलन. चन्द्रयान-2 अबहीं एक महीना ले चन्द्रमा के लगातार परिक्रमा करत आंकड़ा जुटावे के काम करे में लागल रही.
चन्द्रमा का सतह पर उतरे वाला दुनिया के चउथका देश होखला का बावजूद आखिरी मौका पर लिंक फेल भइला से उपजल निराशा समुझे जोग बा. बाकिर कुछ कुकुर एह असफलता पर आपन खुशी नइखन लुका पावत. एह तरह से सोंची त चन्द्रयान-2 के सबले बड़हन सफलता इहे बा कि ऊ एह तरह के कुकुरन के चिन्हवावे में सफल रहल. एगो कहाउत ह – दमड़ी के चाम गइल, बाकिर कुकुर के जाति चिन्हा गइल.
कुछ कुकुरन के खुशी मनवला का बावजूद पूरा देश आ दुनिया इसरो के सफलता पर गर्वित बा. 100 में 99 नम्बर पावे वाला के कबो फेल ना माने के चाहीं. ओकरा से बस इहे गलती हो गइल कि उत्तर पुस्तिका पर आपन रोल नम्बर ना लिख सकलसि.
पीएम नरेन्द्र मोदी एह पर वैज्ञानिकन के बधाई देत कहलन कि विज्ञान में असफलता ना होखे, बस प्रयोग आ कोशिश होखेला. अबकी ना अगिला बेर सफलता मिलिए के रहे वाला बा. अब अउरी कर्मठता आ जोश से फेरु एह मिशन पर लाग जाए के बा.